21 Tip Wajib Guna Masa Shopping Year End Sale Yang Mampu Jimatkan Duit Anda

Ha… Year End Sale (YES) dah mula. Mesti ramai yang bershopping sakan sampai tak ingat dunia. Menjelang tengah bulan sudah mula ikat perut. Malah ada yang sanggup meminjam untuk teruskan kelangsungan hidup sehingga dapat gaji berikutnya. Mana yang ada kad kredit, sampai maksimum digunakan. Ini antara masalah yang ramai alami sama ada yang bujang atau sudah berkeluarga.

Untuk atasi masalah ini, jom ikut 21 langkah yang dikongsikan oleh pakar Amir Syahir di facebooknya.

Jualan murah akhir tahun kini kembali, maka bersepahlah kedai-kedai dan pasar raya mengadakan jualan murah sempena jualan murah akhir tahun ni. Korang pun turut menggelupur nak beli itu ini walaupun barang tu korang tak memerlukan sangat pun. Akibatnya, air mata penyesalan ataupun scene buka dompet serupa tumbuk bawang pun berlaku.

Korang bukan boleh tengok sangat perkataan “Jualan Murah” ni. Perkataan SALE seperti memanggil-memanggil untuk membazirkan duit yang korang kumpul sepanjang tahun ini dan akhirnya lenyap dalam beberapa jam sahaja.
Disini gua ada tips sedikit sebanyak untuk menyelamatkan wang korang daripada membuat pembelian yang tidak sepatutnya.

Antaranya:]

1. Buat senarai barangan yang hendak dibeli. Sediakan bajet perbelanjaan. Beli barangan yang disenaraikan sahaja. Janganlah bila masuk pasar raya terus hilang ingatan ataupun buang senarai tu.

2. Jangan membawa wang yang banyak. Bawalah wang yang mencukupi sahaja. Ia akan mengelakkan korang membeli-belah secara berlebihan.

3. Jangan jadikan membeli-belah sebagai satu tabiat untuk melepaskan tekanan. Sekiranya korang hendak membeli sesuatu barang kehendak, pastikan kewangan mencukupi. Jauhi pembelian secara hutang. Bayaran ansuran akan meningkatkan lagi harga barangan tersebut.

4. Jangan keluar membeli barangan dengan rakan-rakan yang memang suka membeli belah. Karang, dua benda korang nak beli, akhirnya bermacam benda diorang hasut korang suruh beli.
.
5. Jangan membeli belah hanya untuk menunjuk-nunjuk pada jiran, kawan-kawan, teman sejawat ataupun bekas makwe / pakwe.

6. Jika ada kad kredit, uruskan perbelanjaan dengan bijak. Kad kredit membunuh kewangan korang dengan senyap jika korang jadi hamba kepadanya. Simple.

7. Buat perbandingan harga semasa korang membeli-belah. Ada barang berkualiti yang boleh didapati dengan harga yang murah.

8. Bersederhana dalam berbelanja. Ukur kewangan korang berdasarkan pendapatan korang. Janganlah berbelanja mengikut nafsu ataupun berdasarkan kewangan kawan-kawan yang lain.

9. Kualiti produk yang mewah mungkin sama dengan jenama yang lebih murah. Janganlah alergik dengan produk ataupun jenama murah. Alergik nak masuk Mydin misalnya. Takde kelas katanya. Korang nak masuk kedai hipster je. Nak beli barangan berjenama mewah saja.

10. Jangan mudah terpengaruh dengan tawaran istimewa. Kalau tak perlu, tak payahlah nak mengada-ngada beli ye. Jangan beli untuk kegunaa dua tahun akan datang misalnya

11. Periksa resit pembelian barangan untuk mengelakkan terlebih bayar atau berlaku kesilapan semasa pengiraan pembelian.

12. Beli ketika jualan murah, tetapi kawal diri supaya tidak terlebih belanja. Beli barang yang perlu dan hendak digunakan sahaja.

13. Periksa kualiti dan mutu barang yang hendak dibeli ketika jualan murah. Ambil tahu polisi penukaran barang ataupun saiz pakaian.

14. Tawar menawarlah jika boleh.

15. Katakan “TIDAK” sekiranya korang tidak memerlukan barangan yang ditawarkan. Jangan beli sebab kesiankan peniaga. Korang kena kesiankan kewangan korang terlebih dahulu.

16. Jangan berbelanja lebih terutamanya jika korang tidak ada kemampuan. Ikut bajet bulanan korang ye. Karang berhutang sampai ke tua korang juga yang susah.

17. Beli produk keluaran tempatan. Lagi jimat dan juga berkualiti. Sokonglah Barangan Buatan Malaysia.

18. Tak perlu korang nak urban ataupun nak nampak hipster ataupun up-to-date dengan trend terkini. Perangai nak semua benda yang baru, yang ikut trend terkini tapi berhutang. Ubah la sikit perangai tu.

19. Jangan membeli-belah dengan perut kosong yang kosong. Makan siap-siap dekat rumah.

20. Rancang tempat untuk membeli-belah bagi menjimatkan penggunaan bahan api dan masa. Belilah barang keperluan dengan sekali pergi sahaja.

21. Amalkan fikir sejenak 30 saat jika tidak ada dalam senarai perbelanjaan ataupun tangguhkan pembelian 30 hari jika melibatkan perbelanjaan wang yang besar.

Ini antara tips yang korang boleh jadikan panduan. Tidaklah nanti korang memberi alasan asyik tak cukup duit untuk menabung atau menyimpan je. Fahami dan lakukan. Dah tahu tetapi tak buat, tak guna juga. Ye dak? Nanti tak delah tengah bulan dompet korang banyak resit je daripada duit. Kah!

Oleh itu, bagi memudahkan anda untuk membuat pilihan dalam membeli perabot, anda boleh ikuti LIMA perkara ini.

1. SAIZ RUANG
Jumlah perabot dibeli dan dihias perlu berpadanan dengan saiz ruang. Bagi ruang sempit, pilih perabot jenis pelbagai guna, mudah dibuka dan dipasang semula. Contohnya sofa bed amat praktikal untuk kegunaan tetamu yang bertandang.

2. PENGGUNAAN RUANG
Pemilihan perabot haruslah sesuai dengan umur, saiz dan ketinggian penggunaan ruang. Bagi ruang yang dikongsi, keperluan setiap penggunaan harus dititik beratkan. Contohnya rak tinggi, berkaca serta perabot berbucu tajam tidak sesuai untuk ruangan kanak-kanak.

3. PEMILIHAN WARNA
Perabot selalunya datang dengan variasi warna. Pilih warna perabot bukan sekadar mengikut faktor warna kegemaran, tetapi juga warna cat dan kemasan ruang, serta konsep perabot lain. Bagi ruangan kanak-kanak atau ruangan yang diguna lasak, pilih warna perabot yang tidak mudah dikotori.

5. BAJET
Kenal pasti berapa anggaran perbelanjaan anda bagi setiap ruangan yang ada. Jangan pula terlebih berbelanja pada sesuatu ruang dan tidak cukup perbelanjaan untuk ruangan lain. ukur dan buat perbandingan harga barang dan ketahanannya. Biarlah alah membeli, menang memakai.

Anda ingin tak memiliki set sofa yang cantik keluaran jenama Ella Furniture?

Jom sertai peraduan rakam video dan menang Ella Furniture. Anda berpeluang untuk memenangi set sofa bernilai RM12,000!

Bagaimana caranya? Mudah sahaja! Follow akaun tiktok rasmi Impiana dan Ella Furniture sekarang.

Rakamkan video berdurasi 1 minit mengapa anda mahukan set sofa baharu dari Ella Furniture.

Muatnaik rakaman video tersebut di akaun TikTok, Instagram atau Facebook peribadi anda.

Jangan lupa untuk tag Impiana dan Ella Furniture berserta hashtag #EllaXImpiana #EllaXSelebriti

Makesure akaun media sosial peribadi anda disetkan mod public! Sertai sekarang!

Apabila sudah lama digunakan, pasti penghawa dingin di rumah anda sudah tidak lagi mampu mengeluarkan udara angin yang betul-betul sejuk meski kadar tahap suhu telah diturunkan.

Masalah seperti ini kebarangkalian boleh berlaku oleh kerana anda tidak pernah membersihkan penapis penghawa dingin di rumah anda sebelum ini. Maka oleh itu anda disarankan untuk membersihkan penapis penghawa dingin dengan kerap agar ia boleh berfungsi dengan baik.

Sudah ada pelbagai cara yang boleh anda lakukan untuk membersihkan penapis penghawa dingin di rumah anda antaranya menggunakan khidmat servis mencuci oleh tukang pencuci penghawa dingin.

Namun begitu, dengan cara ini anda akan terpaksa berbelanja besar untuk membayar upah perkhidmatan servis tersebut. Tetapi tahukah anda, sebenarnya ada cara mudah yang boleh anda lakukan untuk membersihkan penghawa dingin di rumah anda.

Bukan itu sahaja, anda juga boleh melakukan cara ini sendiri di rumah tanpa menggunakan khidmat bantuan pakar langsung. Selain itu juga anda boleh mendapatkan penjimatan yang lebih dengan melakukan cara kaedah ini. Oleh itu, mari IMPIANA kongsikan cara-caranya bersama anda.

Foto: Facebook Pemburu Tiket Murah

Dekorasi rumah lama usia 30 tahun, bila dah siap renovasi terus nampak moden. Bukan mudah hendak buat renovasi rumah lama. Banyak yang perlu diperbaiki namun tiada yang mustahil untuk dilakukan.

SEBELUM PROSES RENOVASI

SELEPAS PROSES RENOVASI


5 Gaya Ruang Makan Yang Anda Jarang Tengok

Bosan dengan gaya biasa di ruang makan? Anda mungkin boleh mencetuskan kelainan dengan menyuntik pelbagai warna dengan gaya yang berbeza di ruang menjamu selera anda. Bukan itu sahaja, anda juga boleh mengambil inspirasi ala kafe untuk merubah ruang makan yang hambar menjadi lebih bermaya. Gaya ini sangat sesuai buat anda yang berjiwa muda dan sukakan sesuatu yang segar. Web Impiana berkongsi dengan anda 5 gaya yang pastinya buat anda terpersona.

1.Jarang-jarang kita lihat ruang makan tampil sebegini. Inspirasi dari sebuah kafe di Singapura ia sangat memukau. Di tambah pula dengan pilihan kerusi dengan reka bentuk serta warna yang berbeza telah merubah ruang tampil ceria.

2.Wow!!! Sesuai untuk anda yang punya citarasa yang tinggi.Kediaman jenis apartmen dan studio boleh jadikan ini sebagai inspirasi.

sumber foto: homefuly.com

3.Go Green!!!! Pencinta hijau pasti sukakan ini. Kafe-kafe sekarang banyak yang memilih gaya seperti ini. Mementingkan keselesaan, sedap mata memandang dan punya keunikkan yang tersendiri.

4. Satu lagi gaya kafe di ruang makan. Santai, selesa dan simple. Namun paling menarik dinding menggunakan konsep papan hitam. Idea bijak!

5. Kalau tadi untuk peminat hijau ini khas untuk peminat biru. Kabinet dan kaunter pulau serba biru. Konsep yang menarik malah sangat unik dan berani mencipta kelainan.

Pelbagai jenis pinggan mangkuk yang menjadi kegemaran masing-masing di luar sana, tidak kira apa sekali pun jenama yang menjadi pilihan anda, paling penting anda perlu ambil tahu pinggan makan yang ada di dalam kabinet anda itu diperbuat daripada apa. Pasti ada set pinggan mangkuk mengandungi dan diperbuat daripada ‘bone china’. Topik hangat dalam kalangan netizen baru-baru ini selepas timbulnya dakwaan kemungkinan produk tersebut mengandungi bahan terlarang atau tidak halal. Benar atau tidak?

Dakwaan mengenai status halal produk tersebut kembali diperkatakan selepas produk set pinggan mangkuk ini dibicarakan oleh netizen mengenai kecantikan reka bentuknya. Jika anda ingin tahu sebalik pinggan manggkuk Bone china adalah produk porselin yang mengandungi abu tulang, kaolin, dan Cornish Stone. Campuran ketiga-tiga bahan ini menghasilkan Bone china yang amat berkualiti. Adanya abu tulang haiwan dalam produk Bone china menimbulkan keraguan masyarakat Islam terhadap kehalalan penggunaannya. Produk-produk yang berasaskan haiwan sememangnya banyak menimbulkan keraguan.

Hal ini kerana ia bersangkutan kepada dua perkara yang utama iaitu jenis haiwan yang disembelih dan cara penyembelihan haiwan tersebut. Penyelidikan ini menghuraikan konsep Bone china, proses-proses pembuatannya secara terperinci, dan lebih pentingnya membincangkan kaedah-kaedah syarak yang sesuai diguna pakai dalam penentuan hukum ke atas penggunaan Bone china.

Kajian ini juga seterusnya merumuskan hukum yang bersesuaian terhadap isu-isu penggunaan Bone china berasaskan kepada prinsip-prinsip hukum syarak. Untuk mencapai objektif kajian ini, metodologi kajian yang telah digunakan hasil daripada kajian perpustakaan adalah metode dokumentasi dan metode historis. Tambahan itu juga, kajian ini menggunakan kajian lapangan iaitu metode temubual dan observasi, serta analisis data menggunakan metode induktif dan deduktif.

Hasilnya, hukum penggunaan Bone china dapat dirumuskan berpandukan dua pandangan utama. Pandangan pertama, mazhab Hanafi dan mazhab Maliki mengharuskan penggunaan Bone china bagi pengguna-pengguna Islam kerana mereka menerima kaedah istihalah sebagai instrument penyucian dalam Islam. Namun demikian, menurut pandangan kedua, yakni pandangan yang didominasi oleh mazhab Syafii dan Hanbali, keduanya tidak mengharuskan penggunaan Bone China. Ini kerana mereka menganggap tidak berlaku istihalah dalam penghasilan Bone China.

Bagi mengelakkan kekeliruan dan perasaan was-was dalam menggunakan produk yang mengandungi abu tulang itu, Pejabat Mufti Wilayah Persekutuan sebenarnya telah pun menjawab mengenai perkara ini pada 2016.

“Jika diyakini syarikat berkenaan menggunakan sumber tulang yang suci, maka ia bukan najis. “Jika sebaliknya, maka ia adalah najis dan tidak sesuai digunakan sebagai bekas makanan,” jelas mereka.

Hukum Penggunaan Peralatan Dan Perhiasan Berasaskan Abu Tulang Haiwan (Bone China) juga telah dibicangkan pada Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-99 yang bersidang pada 4-6 Mei 2012.

Antara keputusan yang dicapai ketika itu adalah berdasarkan mazhab Shafie, sifat kenajisan babi masih kekal dalam produk bone china dan sifat najis tersebut tidak akan hilang kerana proses istihalah dianggap tidak berlaku.

Selain itu, mereka juga memutuskan penggunaan bahan peralatan atau perhiasan yang dihasilkan daripada abu tulang haiwan (bone china) yang tidak halal, termasuk haiwan yang halal dimakan tetapi tidak disembelih mengikut hukum syarak adalah tidak diharuskan.

“Walau bagaimanapun, penggunaan peralatan dan perhiasan berasaskan abu tulang haiwan (bone china) yang halal dimakan dan disembelih mengikut hukum syarak adalah diharuskan,” jelas jawapan yang dimuat naik di laman Pejabat Mufti Wilayah Persekutuan sebelum ini.

Jadi kepada anda yang berhajat untuk mendapatkan set pinggan mangkuk yang diperbuat daripada bone china ini seeloknya anda memahami saranan yang telah diberikan pejabat mufti ini.

Tidak lupa juga, pastikan bahan-bahan yang digunakan untuk membuat produk-produk ini adalah halal dan sekiranya tidak menemui maklumat lanjut mengenainya adalah lebih baik untuk memilih produk yang sudah tidak menimbulkan rasa was-was dan ragu untuk kita menggunakannya.

Sebagai pengguna beragama Islam, produk yang mempunyai status halal adalah sangat dititik beratkan dalam kehidupan.

Renung-renungkan perkara ini.

Bagi anda yang menetap di sekitar kawasan perumahan Jalan Bukit Gasing, Petaling Jaya sudah pasti mengetahui dengan kewujudan sebuah rumah banglo besar yang sudah lama tidak berpenghuni terletak di atas bukit kawasan perumahan tersebut.

Pelbagai spekulasi cerita dari orang ramai mengenai rumah banglo tersebut sehingga ada yang mendakwa rumah tersebut ‘berhantu’ dan sangat menyeramkan.

Bukan itu sahaja, ada juga segelintir yang mengatakan rumah banglo yang tertera tulisan SG pada pintu pagar utama kediaman tersebut sering berlaku pelbagai kejadian mistik yang menakutkan.

Kini, akhirnya rumah banglo tersebut difahamkan telah berjaya dijual dengan harga lelongan sebanyak RM4,400,000 pada Selasa.

Meski kediaman tampak besar sehingga ada yang beranggapan ia sebagai sebuah rumah banglo, tetapi sebenarnya kediaman ini jenis rumah 2 tingkat berkembar.

Dengan nilai harga lelongan yang dijual, kediaman ini boleh dikatakan sebagai sangat murah dengan nilainya. Kerana lokasi kediaman ini strategik dan sangat berdekatan dengan pusat bandar Kuala Lumpur.

Sejauh mana kebenaran cerita mengenai kediaman ini yang dikatakan ‘berhantu’ dan sering berlakunya pelbagai kejadian mistik, sehingga kini belum diketahui kebenarannya dan masih menjadi misteri kan?

Sumber: Facebook Muhammad Ishaq

Menetap di rumah kuarters kerajaan sama seperti tinggal di rumah sewa kerana anda tidak boleh membuat sebarang perubahan fizikal seperti pemecahan untuk meluaskan saiz ruang, menebuk dinding dan sebagainya. Bagaimana anda masuk, begitu juga semasa anda keluar rumah setelah mendapat arahan dari pihak atasan untuk dipindahkan ke jabatan yang lain.

Untuk maklumat, pasangan ini juga banyak membeli barangan hiasan di kedai perabot dan juga daripada kedai atas talian. Selain itu, mereka juga amat berhati-hati dalam merancangan kewangan perbelanjaan untuk membeli barangan serta membandingkan harga mengikut kedai.

“Saya dan suami hanya mengambil masa selama dua bulan untuk hiasan di bahagian ruang tamu baik daripada pemasangan wallpaper, hinggalah kepada pemilihan perabot dan aksesori lain”,katanya.

Setelah menatap gambar yang dikirimkan oleh pemilik, penulis amat tertarik dengan wallpaper yang ditampal, ianya bercorak daun pine dengan warna putih. Perabotnya juga memiliki warna yang seakan sama dengan wallpaper serta masa yang sama pilihan elemen semulajadi juga turut diselitkan dalam konsep hiasan rumahnya dengan meletakkan tumbuhan saiz besar di penjuru dinding serta pokok hiasan di atas meja sebagai penambah seri.


(VIDEO) Resepi Hormon Buah Sampai Patah Dahan Dari 2 Bahan Mudah

Berkebun sudah pasti segala penat dan lelah berbayar apabila tuaian yang dikutip sangat memuaskan. Namun menjadi masalah bagi pekebun adalah apabila pokok dah melepasi tempoh matang namun tidak mengeluarkan hasil walaupun diberi penjagaan yang rapi.
Sebelum ini, LAMAN Impiana ada kongsikan beberapa resepi hormon atau baja organik untuk menggalakkan hasil tanaman. Antaranya ialah:

Kali ini, kite cuba pula resepi hormon penggalak buah yang boleh menyebabkan hasilnya sampai patah dahan. Resepi hormon ini telah dikongsikan oleh puan Hafizah Ibrahim dan menjadi tular di Facebook.
Bahan-bahan:
2 biji telur
1 botol yakult
Cara-cara:
Masukkan semua bahan ke dalam botol air miniral 50ml yang kosong. Goncangkan dan peram selama 3 hari
Cara guna:
Untuk semua jenis pokok: Ambilkan 2-3 sudu pati hormon yang dicampurkan didalam 20liter air dan semburkan pada keseluruhan pokok
Untuk siraman ke tanah: Ambil 5 sudu besar pati hormon dan campurkan ke dalam 20 liter air dan siram ke medium tanaman setiap 7 hari sekali

Kegunaan:

Cara-cara menggunakannya

2. Sirih Cina (Peperomia pellucida)

Kegunaan:

Cara-cara menggunakannya

Kegunaan:

Cara-cara menggunakannya

Kegunaan:

Cara-cara menggunakannya

Kegunaan:

Cara-cara menggunakannya

Kegunaan:

Cara-cara menggunakannya

Kegunaan:

Cara-cara menggunakannya

Kegunaan:

Cara-cara menggunakannya

Kegunaan:

Cara-cara menggunakannya

Kegunaan:

Cara-cara menggunakannya

Bahan terbuang dari dapur dan taman sering kali dilambakkan sehingga menggunung di tempat pembuangan sampah. Apa kata mulai saat ini anda mulakan tradisi penghasilan bahan kompos kerana ia telah terbukti mengandungi nutrien yang tinggi dan dapat memenuhi keperluan tanaman anda sebagai baja mahupun perapi tanah.

Sisa Makanan

Terdapat pelbagai nutrien berguna di dalam sumber ini. Antaranya pada buah pisang terdapat kalium yang dapat membantu proses pengeluaran buah-buahan dan bunga oleh tanaman. Manakala kulit telur mengandungi banyak nutrien yang dapat meningkatkan kualiti buah-buahan dari taman anda seperti kalsium karbonat, kalium dan zink. Buah-buahan yang telah dimakan juga mengandungi nitrogen untuk tumbesaran tanaman. Seterusnya tulang ayam menggalakkan tumbesaran dan merangsang pembuangan menerusi kehadiran asid fosforus yang terkandung di dalamnya.

Bahan pembungkusan (non-recycleable)

Kertas daripada kotak minuman, pinggan dan kertas pembungkus dan beg teh yang tidak boleh dikitar semula mengandungi karbon yang dapat membantu menyuburkan tanaman anda. Karbon yang terkandung pada kertas ini akan menyeimbangkan nisbah nitrogen di dalam bahan kompos serta menjadi ejen pengkomposan yang baik apabila digabungkan dengan bahan kompos runcit yang lain.

Hasil pemangkasan

Bahan hasil daripada pemangkasan seperti ranting kayu, rumput dan daun hijau boleh dikompos dan kandungan nutrien yang terdapat di dalamannya sangat baik bagi pertumbuhan tanaman. Ia sangat tinggi kandungan mineral seperti nitrogen dan kalsium untuk perkembangan tanaman.

Penggunaan bahan-bahan kompos ini membuatkan tanaman anda tumbuh sihat secara semula jadi. Bagaimanapun, terdapat juga beberapa bahan dalam kediaman yang tidak boleh dikompos antaranya :

Tulang: Sangat lambat untuk dikompos dan boleh menyebabkan kehadiran serangga perosak

Najis kucing/haiwan lain: mengandungi bakteria, virus dan parasit yang berbahaya kepada manusia

Arang: mengandungi sulfur oksida dan bahan kimia tidak sesuai untuk tanah dan tanaman

Makanan yang telah dimasak: mengandungi lemak yang boleh menarik perhatian serangga dan haiwan perosak.

Produk tenusu: menghasilkan bau busuk, mengambil masa yang lama untuk dikompos dan menarik perhatian serangga

Kertas berkilat: mengandungi dakwat yang tidak sesuai untuk bahan kompos.

Daun kesum disebut juga di sesetengah tempat sebagai daun cenohom atau rau ram namanya di Vietnam. Kesum adalah tumbuhan renek kategori herba berasal dari Asia Tenggara yang tumbuh meliar di kawasan-kawasan lembap seperti di tepi parit, sawah dan sebagainya. Ia dikenali juga dengan nama botaninya polygonum minus. Pokok kesum merupakan sejenis tumbuhan herba dari keluarga polygonaceae yang terdapat diMalaysia dan negara beriklim tropika.

Untuk pengetahuan anda, terdapat 2 jenis kesum yang biasa di dapati iaitu dari jenis menjalar dan menegak. Di Thailand ia banyak digunakan sebagai sebahagian daripada ramuan salad. Di Malaysia pula ia dijadikan sebagai bahan penambah perisa dalam makanan atau hidangan seperti laksa Penang selain dimakan mentah sebagai ulaman oleh mereka yang cenderung menjaga kesihatan secara alami.

Dipercayai ia kaya dengan beta kerotena, vitamin A & C serta kandungan mineral seperti kalium, kalsium dan fosforus. Selain aromanya yang dapat merangsang selera, herba ini dapat mengurangkan bau dan hanyir ikan.

Daun kesum mengandungi khasiat yang agak tinggi, terutamanya karotena dan vitamin C. Dalam 100 g, bahagian yang boleh dimakan daun, daun kesum mengandungi: air 73.2 g, protein 2.8 g, lemak 0.7 g, karbohidrat 18.4 g, serat 2.8 g, kalsium 232 mg, fosforus 19 mg, ferum 3.2 mg, natrium 19 mg, kalium 308 mg, karotena 7433 mg, vitamin A 1239 mg, vitamin B10.15 mg, vitamin B2 0.2 mg, niasin 2.8 mg, vitamin C 125 mg.

Kajian menunjukkan bahawa tumbuhan herba ini, kaya dengan antioksidan dan memiliki sifat-sifat antimikrob. Ðaun kesum yang aromatik boleh menghasilkan minyak pati yang mengandungi bahan kimia ‘aliphatic aldehyde’ yang tinggi dan komponen kimia utamanya ialah decanal dan dodecanal. Sebagai punca bahan semula jadi ‘aliphatic aldehyde’, minyak kesum pula dikatakan mempunyai potensi yang tinggi, terutama dalam industri perisa dan wangian. Tidak banyak bahan semula jadi seumpamanya di pasaran. Kajian mendapati kandungan bahan alipathis aldehyde ini adalah tinggi sehingga 605 dalam beberapa spesis tertentu.

Dari aspek dunia perubatan Melayu, herba yang bersifat panas ini dipercayai mempunyai khasiat tersendiri. Antara kelebihan daun kesum ini ialah :

1. Menguatkan daya penglihatan
2. Mengatasi masalah kembung atau ketidakhadaman
3. Mengharumkan tubuh
4. Mengatasi masalah keputihan
5. Baik untuk wanita lepas bersalin
6. Menghilangkan panau – Campurkan secekak daun kesum dengan sedikit minyak tanah. Gosokkan pada bahagian yang mempunyai panau setiap hari sehingga panau itu sembuh.
7.Mengekalkan stamina, mengekalkan kesihatan dan awet muda – Makan pucuk daun kesum sebagai ulam setiap kali makan nasi.
8. Mengharumkan tubuh
9. Bagi wanita lepas bersalin – anda bolehlah cuba merebus daun ini dan minum air rebusannya ketika suam.
10. Air rebusannya juga boleh diminum untuk merawat masalah keputihan. Jika kurang suka dengan baunya, jadikan ulam yang dimakan mentah..
11. Tonik hati, buah pinggang dan darah
12. Mengeluarkan angin dari perut dan usus.
13. Merangsang dan melawaskan pembuangan air kecil dan pembuangan air besar,
14. Membunuh atau menyingkirkan cacing dalam perut dan usus, sebagai stimulan serta merangsang haid.
15. Ubat Gout/radang sendu. Ðaun kesum juga digunakan untuk merawat reumatisme, gout
16. Merawat radang sendi
17. Melegakan batu karang.
18. Masalah kelemumur – Jus yang dihasilkan melalui perahan daunnya pula dikatakan boleh merawat masalah kelemumur, menghitamkan rambut
** Untuk mengatasi kelemumur, tumbuk sehingga lumat daun ini, tapis dan ambil patinya. Campurkan sedikit air lalu gosokkan perlahan-lahan pada kulit kepala selama 5 minit sebelum dibilas.
19. ubat pupuk di tempat berkudis.

Namun bagitu pengambilan terlalu kerap adalah tidak digalakkan, kerana kandungan asid oksalik di dalamnya boleh menghalang penyerapan mineral ke dalam tubuh.


Tukar Bahan Terbuang Menjadi Bahan Kompos Terbaik Untuk Tanaman

Bahan terbuang dari dapur dan taman sering kali dilambakkan sehingga menggunung di tempat pembuangan sampah. Apa kata mulai saat ini anda mulakan tradisi penghasilan bahan kompos kerana ia telah terbukti mengandungi nutrien yang tinggi dan dapat memenuhi keperluan tanaman anda sebagai baja mahupun perapi tanah.

Sisa Makanan

Terdapat pelbagai nutrien berguna di dalam sumber ini. Antaranya pada buah pisang terdapat kalium yang dapat membantu proses pengeluaran buah-buahan dan bunga oleh tanaman. Manakala kulit telur mengandungi banyak nutrien yang dapat meningkatkan kualiti buah-buahan dari taman anda seperti kalsium karbonat, kalium dan zink. Buah-buahan yang telah dimakan juga mengandungi nitrogen untuk tumbesaran tanaman. Seterusnya tulang ayam menggalakkan tumbesaran dan merangsang pembuangan menerusi kehadiran asid fosforus yang terkandung di dalamnya.

Bahan pembungkusan (non-recycleable)

Kertas daripada kotak minuman, pinggan dan kertas pembungkus dan beg teh yang tidak boleh dikitar semula mengandungi karbon yang dapat membantu menyuburkan tanaman anda. Karbon yang terkandung pada kertas ini akan menyeimbangkan nisbah nitrogen di dalam bahan kompos serta menjadi ejen pengkomposan yang baik apabila digabungkan dengan bahan kompos runcit yang lain.

Hasil pemangkasan

Bahan hasil daripada pemangkasan seperti ranting kayu, rumput dan daun hijau boleh dikompos dan kandungan nutrien yang terdapat di dalamannya sangat baik bagi pertumbuhan tanaman. Ia sangat tinggi kandungan mineral seperti nitrogen dan kalsium untuk perkembangan tanaman.

Penggunaan bahan-bahan kompos ini membuatkan tanaman anda tumbuh sihat secara semula jadi. Bagaimanapun, terdapat juga beberapa bahan dalam kediaman yang tidak boleh dikompos antaranya :

Tulang: Sangat lambat untuk dikompos dan boleh menyebabkan kehadiran serangga perosak

Najis kucing/haiwan lain: mengandungi bakteria, virus dan parasit yang berbahaya kepada manusia

Arang: mengandungi sulfur oksida dan bahan kimia tidak sesuai untuk tanah dan tanaman

Makanan yang telah dimasak: mengandungi lemak yang boleh menarik perhatian serangga dan haiwan perosak.

Produk tenusu: menghasilkan bau busuk, mengambil masa yang lama untuk dikompos dan menarik perhatian serangga

Kertas berkilat: mengandungi dakwat yang tidak sesuai untuk bahan kompos.

Bangun-bangun (Plectranthus amboinicus )
Bangun-bangun, bebangun, pokok ubat batuk, raja bangun, hati-hati hijau atau sedingin ataupun nama saintifiknya Plectranthus amboinicus / Coeus amboinicus merupakan sejenis herba wangi dan boleh dimakan.

Jus dari daunnya boleh melegakan batuk dan asma. Rebus kira-kira segenggam daunnya hingga mendidih dan minum setelah suam.
Daunnya berbau wangi dan boleh dijadikan ulam. Ada juga yang menjadikannya sebagai aroma dalam minuman teh.

Bagi sakit kepala, ramas daunnya dan lekapkan pada dahi pesakit. Bagi menyedarkan orang yang pitam pula, ramasan daun hendaklah didekatkan pada hidung.
Untuk penawar gigitan binatang, tumbuk daunnya dan ditampal pada bahagian yang digigit. Ia dimakan bagi melancarkan pengaliran darah, merawat sembelit, asma, haid bermasalah, kencing bernanah, sakit kepala (migrain), sakit perut, batuk, pelbagai penyakit kulit, gastrik dan buasir.

Ia juga dimakan bagi meningkatkan selera makan, daya imunisasi badan, kesan awet muda dan mendapatkan kesan antioksidan

Mangun (Plectranthus spp.)
Tumbuhan dikenali dengan nama ‘mangun’ di kalangan penduduk kampung di Negeri Sembilan ini merupakan sebahagian daripada bahan yang digunakan di dalam penyediaan gulai tempoyak daun. Daunnya seakan nilam atau bangun-bangun tetapi lebih nipis, berbulu dan memiliki aroma serta rasa lemon. Hidup dengan subur di tanah lembap yang kaya dengan humus dan bersaliran baik. Menghasilkan bunga berwarna ungu di dalam persekitaran yang sesuai.

Saya kehabisan stock baking soda. Yang ada cuma baking powder. Sebab saya tahu bahan aktif dalam melembutkan daging ialah ion bikarbonat, dan saya juga tahu kandungan bikarbonat dalam baking powder adalah cuma 25% (1/4) daripada baking soda (100%), maka saya mandikan terus perapan daging dengan baking powder yang banyak
Cukup 15 minit, basuh bersih saja baking powdernya dengan air.

Dengar sahaja racun, ramai terfikir akan kandungan kimia yang bahaya. Sebenarnya, banyak racun yang dihasilkan dari sumber-sumber yang selamat dan tidak memudaratkan. Seperti semburan racun yang dikongsikan oleh akaun Youtube Green Garden Resources.

Racun yang dihasilkan dari bahan dapur ini memang mujarab. Dalam tempoh 3 jam, bancuhan semburan racun rumpai ini sudah menunjukkan tindak balas. Namun, rumpai atau tumbuhan liar ni mengambil masa 3-5 hari untuk mati sepenuhnya. Walaupun lambat, ia tidak memberi kesan terhadap kesihatan terutamanya haiwan peliharaan seperti kucing yang suka makan rumput.

Bahan-bahan:
250gm Garam Kasar
3 Sudu Cecair Pencuci Pinggan
1 Liter Air

Cara-cara:
1. Campurkan semua bahan dan kacau sehingga larut
2. Masukkan bancuhan tadi kedalam botol penyembur
3. Sembur pada kawasan semak dan berumpai

Untuk tahu lebih lanjut, boleh lihat video yang disediakan


Pemilik Makeover Laman Guna Struktur Kayu Cengal Terus Rumah Cantik Macam Resort

Menjengah ke kediaman semi-D dua tingkat di kawasan membangun Bandar Parklands, Bukit Tinggi ini memberikan pengalaman baru kepada penulis. Terdapat suatu aura yang menenangkan dari taman ini. Pemandangan dan bunyi-bunyian mendamaikan memenuhi sekitarnya menerusi reka bentuk water feature ringkas sebagai focal point terletak di ruang santai menjadi latar belakang yang mendamaikan halwa telinga. Roslin dan suaminya sangat menggemari kehalusan seni bina kayu lalu mendapatkan perkhidmatan NBS Corporation Sdn.Bhd melalui majalah LAMAN bagi merealisasikan sebuah taman yang diidam-idamkan.

Tanah lapang di kediaman ini pada asalnya berkeluasan hampir 1800 kaki persegi. Kemudian pemilik mengunjurkan sebahagian struktur kediamannya bagi mendirikan sebuah dapur basah di bahagian belakang dan mengunjur ke tepi bilik pelbagai kegunaan di bahagian sisi. Tanah lapang yang diperuntukkan untuk membuat taman merangkumi keluasan hampir 1300 kaki persegi.

Taman kecil berkeluasan hampir 300 kaki persegi di bahagian kiri pintu masuk diserlahkan dengan rekaan decking berukuran 6 kaki lebar daripada kayu cengal bagi mewujudkan sense of welcoming kepada tetamu yang melalui ruang ini sebelum masuk ke dalam kediaman.  Oleh sebab ruang ini dihalangi struktur kediaman milik Roslin dan jiran, cahaya matahari tidak dapat mengenai sebahagian tanaman memerlukan peletakan batuan pebbles pelbagai saiz sebagai alternatif penggunaan rumput.

Overhead yang dicipta daripada cengal material sama dengan decking menjadikan ruangan ini lebih luas dan bersatu dengan kediaman. Manakala sebuah kerusi taman yang diletakkan di hadapan muka pintu mewujudkan ruang menunggu yang lebih intim di antara pemilik dan tetamu yang berkunjung. Ia mengubah sudut ini seratus peratus daripada asal yang hanya dijadikan laluan sementara sebelum masuk ke rumah.

Taman kedua di sebelah kanan pintu masuk merupakan kawasan utama yang dititik beratkan dalam reka bentuk taman di kediaman ini. Dengan keluasan 1000 kaki persegi, tanah lapang pada asalnya dihiaskan dengan tanaman dalam pasu berubah menjadi ruang santai yang begitu merehatkan. Tanaman ditanam secara berkelompok dengan pelbagai hierarki di sepanjang perimeter bahagian ini untuk mencipta kehijauan secara maksimum.

Plot penanaman di sudut ini lebih ketara kerana pemilihan tanaman yang pelbagai. Tanaman yang gemar kepada redup dipilih kerana cahaya matahari tidak dapat menembusi sepenuhnya di sudut ini. Antara yang menjadi pilihan adalah Raphis exelsa, Thaumatococcus daniellii dan Trandescantia spathacea ‘Compacta’. Penggunaan batu pemijak buatan simen menjadi penghubung di antara kawasan meletak kereta dan ruang santai utama.

Seterusnya, transisi antara ruang di teruskan kepada decking bersaiz 16 kaki x 14 kaki kayu cengal berbumbung kayu jenis sama. Sedikit perincian ukiran pada kekisi di bumbung menjadikan ruangan ini kaya dengan unsur kayu dan tradisional.  Ruang santai ini merupakan ruang utama yang menjadi pilihan pemilik dan pereka. Kehebatan kayu diserlahkan secara maksimum di ruangan ini. Dengan reka bentuk ala kampung, setiap penjuru  ruangan ini dikemasi kekisi beranda bagi menunjukkan had laluan.

Binaan pagar sebelum ini dijadikan perimeter bagi membina water feature yang memberikan kesinambungan di antara ruang tamu dan ruang santai tersebut. Dinding water feature didirikan menggunakan batu granit yang disusun secara rawak, kemudian dipasangkan dinding bagi water feature diperbuat daripada natural stone. Rekaan bumbung kayu diteruskan kepada bahagian atas water feature bagi mewujudkan privasi di ruang santai.

Binaan ini terus disambungkan ke kawasan decking dengan kehadiran sebuah kolam ikan koi yang mempunyai aras sama dengan decking. Ruang serba lengkap ini menjadi sebuah tempat eksklusif bagi pemilik berehat kerana reka bentuk separa terbuka bersambungan dengan ruang tamu kediaman. Kekisi pada bahagian bumbung menjadi penyaring udara dan pandangan sesuai dengan konsep santai yang dipersembahkan.

Bagi melengkapi sebuah ruang santai, perabot luar ringkas set meja dan kerusi disediakan biarpun pemilik senang duduk bersila di lantai decking menambah ciri ala kampung di taman ini. Secara keseluruhannya, kombinasi kehebatan kayu dan komposisi tanaman memberikan nafas baru kepada taman sedia ada dan pemilik sekeluarga menghargai kehalusan seni bina dan kepelbagaian material yang dipilih.

Laman yang dihias indah bukan sekadar untuk mencantikkan kediaman dan menjadi penyedap mata. Sudah pasti ia patut dinikmati dan dimanfaatkan sepenuhnya. Seperti laman yang direka bentuk oleh Attic Studio yang terletak di Elmina.

Walupun Attic studio yang beroperasi di Taman Paramount, Petaling Jaya baru mula bertapak pada 2016, sentuhan magis yang diberikan bak profesional berpengalaman dan mempunyai sentuhan identiti tersendiri bagi setiap rekaanya.

Seperti Secret Garden berkonsepkan english yang terletak di Tiana Elmina garden, landskap yang dizahirkan memberi susana ketenangan walaupun unit kediaman Semi-D ini terlatak sangat berhampiran dengan unit bersebelahan dan laluan taman yang sibuk. Segala-galanya dek rekaan dan pemilihan tanaman yang tepat.

Dari segi pemilihan tanaman, pereka mengetengahkan tanaman less maintenance memandangkan pemilik seorang yang agak terhad masa untuk menguruskan laman. Pemilihan tanaman bersaiz matang memberi instant effect kepada tanaman ini. Seperti yang ditegaskan pemilik, privasi menjadi keutamaan agar taman yang indah dapat dinikmati dengan selesa. oleh itu, pereka telah memilih Ficus Korea yang mempunyai ketinggian lebih 3 meter dan tekstur daun yang padat sebagai screening bagi keseluruhan laman.

Untuk kelihatan lebih formal seperti tanam inggeris yang lain, Ficus Korea di beri top cut untuk kelihatan sempurna. Memberi naungan di sudut santai laman, pereka memilih pokok Ficus Elestica variegated berukuran lebih kurang 10 meter. Tekstur daun yang sedikit kasar berbanding tanaman yang lain memberi kepelbagaian. Tambahan bentuk dan warna yang unik menjadi identiti kepada laman kediaman ini.

Profil Laman:
Lokasi: Tiana Elmina Gardens
Jenis kediaman: Semi-D 2 tingkat
Konsep laman: English Garden
Pereka & konraktor landskap: Attic Studio

Nak sihat, kena makan sayur dan buah banyak. Tapi sedarkah anda, sayur dan buah yang dibeli di pasaran tercemar dengan bahan kimia untuk memastikan ia tidak diserang kulat dan penyakit? Yang lagi parah, ada antara hasil yang dituai diletak bahan kimia untuk memastikan ia sentiasa segar dan ada juga direndam di dalam pewarna untuk menghasilkan produk yang nampak cantik

Perkara serius ni bukan baru tetapi telah menjadi amalan kepada produk sayuran dan buahan yang diimport dari luar negara. Sebab itu, ada antara negara mengetatkan pemeriksaan sayur dan buah yang diimport dari luar seperti Singapore

1. BASUH DAN GOSOK DENGAN AIR
75-80% kandungan racun serangga yang terdapat pada sayur yang dibeli di pasaran dapat dikurangkan dengan membasuh dan menggosoknya di bawah aliran air sejuk. Sebaiknya, gunakan sarung tangan dan gosokkan sayuran dan buah-buahan selama 30 saat di bawah air yang mengalir. Jangan lupa gosok di bahagian celah-celah juga

2. BASUH DENGAN AIR GARAM
Ini antara tip yang kerap digunakan oleh mak-mak kita dahulu. Menurut Centre For Science and Environment, membasuh menggunakan garam dapat mengurangkan sisa racun serangga yang terdapat pada sayuran dan buah-buahan sebanyak 2%

3. CUKA PUTIH
Boleh gunakan cuka epal atau cuka kurma untuk mencuci buah dan sayuran. Pun begitu, rupa fizikal sayuran dan buah-buahan akan bertukar sedikit lebam kesan tindak balas. Rendam buah/sayur ke dalam 1 bahagian cuka dan 10 bahagian air selama 30-60 minit. Kesan dari teknik ini ia dapat membunuh kuman dan membuang sisa racun serangga yang terdapat pada sayuran

4. LEMON DAN SODIUM BIKARBONAT
Umum tahu, lemon dan sodium bikarbonat mempunyai sifat anti kuman.Jadi, ia sesuai digunakan untuk mencucui sayuran dan buah-buahan. Malah database Cochrane menilai 8 kajian termasuk RCT menunjukkan baking soda ini mampu meneutralkan toksik daripada pestisid. Masukkan satu cawan jus lemon dan dua camca besar baking soda dalam botol spray. Spray makanan dan lap (buah) atau basuh dengan air

Pemangkasan pokok. Sama ada untuk pokok besar, renek, menjalar dan sebagai ia perlu dilunaskan. Kenapa pemangkasan penting?

MENGAWAL TUMBESARAN TANAMAN
Bagi tanaman yang memerlukan fokus utamanya adalah untuk tuaian hasil seperti pokok buah atau bunga, pemengkasan dari peringkat awal usia perlu dilakukan. Ia bukan sekadar menggalakkan penghasilan dahan atau cabang baru malah melatih dan mengawal saiz pokok. Apabila saiz pokok terkawal, penyelanggaraan boleh dilakukan dengan mudah

MENGHASILKAN STRUKTUR TANAMAN YANG LEBIH KUKUH
Apabila pemangkasan di lakukan mengikut SOP atau teknik yang betul, ia beruapaya memberi tekanan yang baik kepada tanaman terutamanya dalam pembentukkan batang utama. segala nutrisi yang dibekalkan dapat dihadam oleh batang dan dahan-dahan yang tinggal. Ini bermakna pengagihan nutrisi pada tanaman lebih fokus

MENCEGAH PENYAKIT DAN SERANGAN SERANGGA
Jika pokok terlalu padat, ranting-ranting struktur perlu dikurangkan. Ia bertujan memberi peluang kepada aliran udara menembusi celahan daun. Ia dapat memastikan air yang terperangkap di antara daun dapat dikeringkan segera dan secara tidak langsung mencegah pembentukan habitat untuk serangga perosak dan penyakit. Di samping itu juga, ia berupaya mencegah potensi pembentukkan habitat untuk serangga yang suka bertpa di bawah duan dan celah dahan

MENGGALAKKAN PRODUKTIVITI BUAH
Apabila selesai musim menuai atau berbunga, pokok perlu dipangkas bagi merangsang penghasilan ranting-ranting baru. Dari ranting-ranting baru ini lah kudup atau putik baru terbentuk. Sebab itu ada antara pokok perlu cantasan 80% untuk memastikan hasil untuk musim akan datang lebih banyak seperti anggur dan ros.

TUMBESARAN POKOK LEBIH SEIMBANG DAN SUBUR
Kesan dari pemangkasan, nutrisi yang dibekalkan dapat disalurkan pada bahagian utama dan berkepentingan, ditambah pula kurangnya serangan penyakit pokok yang terhasil sudah pasti lebih sihat dan seimbang.


Laman Belakang Rumah Muafakat Dari Lapan Jiran Bersatu Hati

Laman belakang rumah yang dinamakan Garden 8 di Taman Perwira di sini berjaya dihasilkan oleh lapan jiran yang memegang prinsip jiran sepakat membawa berkat. Presiden Garden 8, Encik Iqmal Fajri Danial berkata, idea mengindahkan landskap belakang rumah itu tercetus ketika pandemik Covid-19 dengan modal RM15,000.
Menurutnya, sebelum Garden 8 dihasilkan, dia bersama keluarganya telah memulakan projek kebun dan gaya hidup lestari di rumahnya sebelum idea itu dikembangkan bersama jiran-jiran terdekat.

“Projek Garden 8 dimulakan pada 29 September lalu melalui perbincangan sebelum mencapai kata sepakat bersama tujuh jiran paling dekat iaitu empat rumah di Jalan Berlian dan sebahagian lagi dari Jalan Zamrud untuk membangunkan kebun kejiranan.

“Kawasan ini di duduki sejak 55 tahun lalu dan terbiar begitu sahaja. Kami merancang untuk menghidupkan kawasan tersebut tanpa mengganggu urusan Majlis Perbandaran Selayang (MPS) atau mana-mana perkhidmatan awam seperti bomba serta IWK. Malahan Garden 8 direka untuk lebih memudahkan urusan-urusan tersebut dijalankan.

Puan Aida Haniza yang dihubungi oleh IMPIANA untuk merealisasikan impian melihat keindahan lorong belakang rumah Garden 8 ini tercapai apabila Puan Aida berbesar hati menerima kunjungan IMPIANA. Beliau adalah isteri kepada Encik Iqmal yang sangat bersemangat dengan laman mini pada lorong belakang rumah mereka.

“Bermula dengan bercucuk tanam di halaman rumah pada musim PKP lalu membuatkan saya dan suami mula berkongsi minat dengan jiran tetangga yang turut mempunyai minat untuk menghasilkan tanaman yang bukan sahaja hiasan malahan adalah sumber makanan untuk mereka semua”, kata Puan Aida. Apabila jiran yang lain juga turut memberi sokongan dan semangat untuk berbakti pada halaman belakang rumah mereka yang terbiar usang tanpa sebarang penjagaan rapi ini yang menghasilkan satu konsep yang cukup baik dan sempurna untuk di contohi.

Menurut beliau, banyak manfaat mereka peroleh tersebut sejak Garden 8 diwujudkan termasuk hasil tanaman organik selain mengeratkan hubungan kejiranan serta menikmati persekitaran yang nyaman. Inisiatif untuk mengindahkan kawasan belakang rumah itu adalah idea bersama suaminya, Iqmal Fajri Danial, bagi mengisi masa terluang jiran tetangga sepanjang pelaksanaan Perintah Kawalan Pergerakan (PKP) lalu.

Kata Puan Aida Haniza, kerja mengindahkan kawasan lorong belakang itu, bagaimanapun hanya bermula tiga bulan lalu dan selepas kontraktor menyiapkan laluan pejalan kaki dan beberapa kerja utama, mereka lapan keluarga mula menghiaskannya.

“Kami menanam pelbagai jenis tanaman bunga, sayur-sayuran dan herba bagi memanfaatkan sepenuhnya ruang yang ada.

“Selain itu, untuk menceriakan lagi kawasan kebun taman ini, kami turut memasang rumput karpet, membina pintu gerbang serta pelbagai dekorasi menarik lain seperti papan tanda penunjuk arah bandar utama dunia, stesen cuaca, orang-orangan sawah padi dan banyak lagi.

“Alhamdulillah, berkat kerjasama semua lapan keluarga, kebun taman itu kini menjadi kawasan yang indah dan tempat kegemaran seisi keluarga untuk bersantai,” katanya.

Menurut Aida Haniza lagi, lebih menarik Garden 8 itu juga mempraktikkan gaya hidup hijau dengan menggunakan sistem pengumpulan air hujan (SPAH), mengitar semula sisa makanan rumah dan kebun untuk dijadikan baja kompos serta mengitar semula 3R (plastik, tin dan kertas).

Mereka juga menggunakan tenaga solar untuk lampu yang dipasang di kebun taman itu bagi menerangi kawasan berkenaan pada sebelah malam. Kini Garden 8 itu bukan sahaja tempat mereka lapan keluarga mengukuhkan ukhuwah sesama jiran tetangga, malah menjadi tempat mengeluarkan peluh dengan aktiviti berkebun pada waktu lapang.

“Kebun taman ini juga memberi manfaat kepada kami apabila tanaman sayur-sayuran seperti petola, timun, tomato, asparagus, bendi, ulam raja, seria, bunga kantan, kacang panjang, terung, kobis, cili dan banyak lagi sudah mula berbuah.

“Tanaman herba seperti herba Inggeris (daun basil, rosemary), herba untuk perubatan dan herba untuk masakan juga sudah boleh dipetik.

“Berkat berbudi kepada tanah, hasil tanaman sayur-sayuran dan herba di laman di belakang rumah ini sedikit sebanyak mengurangkan belanja dapur kami semua,” kata Aida Haniza yang suaminya turut meraih tempat kedua dalam Anugerah Kejiranan Hijau 2021 (Kategori Individu) sempena Hari Perancangan Bandar Sedunia anjuran Jabatan Perancangan Bandar dan Desa (PLAN Malaysia), tahun lalu.

Katanya, mereka turut mengalu-alukan mana-mana pihak untuk berkunjung ke Garden 8 itu bagi mengambil ilham untuk membangunkan kebun kejiranan di kawasan masing-masing. “Harapan kami semoga Garden 8 ini dapat memberi inspirasi pada sesiapa sahaja untuk membangunkan kebun kejiranan di kawasan rumah mereka.

“Semuanya bergantung kepada usaha, hendak seribu daya, tidak hendak seribu dalih. “Apapun, jika memiliki kawasan kejiranan yang indah sememangnya satu bonus kerana ia memberi keselesaan dalam kehidupan kita seharian,” katanya.

IMPIANA berbesar hati kerana kunjungan lalu banyak memberi makna kepada IMPIANA dan followers yang lain. Bagi anda yang memiliki lorong kediaman yang terbiar dan kurang rapi ini adalah salah satu teknik dan cara untuk anda dan jiran-jiran anda mula merancang untuk menghasilkan sebuah laman mini yang terbaik seperti ini.

Terima kasih kepada warga Garden 8, IMPIANA amat menyokong hasil inspirasi kebun moden ini untuk dijadikan modul pada taman perumahan yang akan datang. TAHNIAH!
Iqmal Fajri Danial, Aida Haniza Adnan, Rafiah Mohamed, Normazwin Jamaluddin, Abdul Latiff Mohamed, Norsiah Abu Samah, Hafidah Hassan, Azri Shamsul, Fazillah Kamar, Arockiamary Selvanathan dan Fatinah Sulaiman.

Saksikan :

Bio fertilizer merupakan sebatian yang dihasilkan dari beberapa bahan yang mengandungi mikroorganisma untuk digunakan pada biji benih, tanaman, medium tanah dan pelbagai lagi. Kebaikkan penggunaan bio fertilizer ini adalah untuk menggalakkan pertumbuhan optimum di samping membekalkan nutrisi utama yang diperlukan oleh tanaman.

Disamping itu, penggunan bio fertilizer yang konsisten barupaya menggurangkan penggunaan baja sintatik dan racun serangga kerana hanya melalu pembajaan ini, tumbuhan memperoleh sistem imun yang padu.

Untuk penggunaanya pada medium tanaman, ia berupaya mebekalkan semula ntrisi yang tersisa. Ini bermakna, walau hanya dengan satu kegunaan iaitu bio fertilizer, ia berupaya merangsang pertumbuhan tanaman yang optimum di samping menstabilkan medium tanaman.

Bahan-baha:
1kg Ikan segar
1kg gula merah
1 cawan cuka
bekas untuk tujuan memerap

Cara-cara:

1. Potong kecil ikan segar dan masukkan ke dalam bekas perapan. Ini termauklah isi dan kepala ikan

2. Taburkan pula gula merah dan masukkan cuka

3. Gaul rata semua bahan dan tutup ketat bekas perapan. Jika perlu tambahkan plastik atau kain untuk memastikan ia betul-betul kedap udara.

4. Simpan bancuhan selama 1-2 bulan

5. Selepas diperap, tapiskan dan simpan air perapan didalam botol.

Nota: Pati biofilter ini hanya mampu bertahan 6 hingga 12 bulan sahaja. Sisa yang ditapis dari bahan perapan boleh ditaburkan pada pangkal pokok besar

Cara guna:

Siram:
30 ml (3 sudu makan) : 20 Litre air tanpa klorin setiap 7-10 hari.
untuk ladang yg besar: 1 litre: 50 litre air tanpa klorin. Buat 30-60 hari sekali.

Spray:
10 ml: 1 litre air tanpa klorin.

Sabut kelapa merupakan lapisan atau kulit kelapa yang berwarna coklat untuk yang telah kering dan putih jika buahnya masih muda. Sabut kelapa atau lebih dikenali sebagai coco hust sering digunakan di taman sebagai sungkupan (mulching) kerana keupayaan dan kekuatannya menyerap dan mengekalkan kelembapan yang tinggi. Selain sebagai sungkupan, sabut kelapa juga boleh dijadikan sebagai salah satu bahan dalam penyediaan medium tanaman.

Ciri-ciri sabut kelapa

Penggunaan sabut kelapa merupakan salah satu langkah ke arah kitar semula dan environmental friendly. Ia mudah diperolehi dan disimpan sehingga apabila penggunaannya diperlukan. Namun terdapat pelbagai produk yang menjual sabut kelapa secara komersial sama ada untuk penggunaan komersial atau domestik. Sebelum menggunakan sabut kelapa yang dibuat sendiri, basuh atau rendam untuk beberapa ketika untuk membuang garam yang terdapat pada sabut tersebut. Selain itu sabut kelapa mengandungi potassium dan phosphorus yang boleh diserap oleh tumbuhan juga.

Sabut Kelapa Untuk Hidroponik

Coconut mats atau sabut kelapa yang paling kasar boleh digunakan sebagai medium tanaman hidroponik.  Teksturnya yang lembut memudahkan pergerakan akar di samping ia merupakan bahan biodegradable. Sabut kelapa mempunyai kandungan potassium dan phosphorus yang diperlukan untuk membantu pertumbuhan pokok. Sabut kelapa mudah untuk dikendalikan sebagai medium tanaman hidroponik dan tidak mempunyai bau. Selepas tiga hingga empat tahun penggunaannya, sabut kelapa tersebut boleh dijadikan baja kompos di taman.

sabut kelapa juga menyimpan lapan kali ganda kandungan air dari pada beratnya. Ia membantu tumbuhan di dalam hidroponik mendapatkan keperluan air yang secukupnya. Selain itu juga, ruang yang wujud di antara fiber sabut kelapa di dalam sistem hidroponik  membekalkan 40% kandungan udara. Sabut kelapa mempunyai pH antara 6 hingga 6.7 dan ia sesuai untuk tanaman hidroponik. Tambahan pula, sabut kelapa tidak mudah dijangkiti fungus dan bakteria yang boleh memberi ancaman kepada tumbuhan.

Courtyard dalam bahasa mudah difahami merupakan taman didalam rumah yang dikelilingi pagar atau bangunan. Sama ada dibina di dalam atau di luar kediaman, ternyata ruang ini mempunyai kelebihannya tersendiri. Courtyard juga berperanan sebagai ruang terbuka yang boleh menyeimbangkan dan menyejukkan suhu dalam kediaman. Selain itu, ia juga memberikan aliran udara yang lebih sihat, privasi, dan ketenangan kepada penghuni. Jika anda sedang berkira-kira untuk mewujudkan sebuah kediaman yang harmoni dan dekat dengan alam semulajadi, inilah salah satu pilihan bijak yang boleh anda pertimbangkan.

Berikut merupakan kelebihan untuk kediaman yang memiliki courtyard :

Pencahayaan
Selain berperanan sebagai salah satu langkah mengurangkan penggunaan tenaga elektrik, limpahan cahaya matahari melalui ruang terbuka di courtyard juga dapat mempengaruhi faktor kesihatan penghuni.

Pengudaraan
Sumber ventilasi semulajadi yang membekalkan udara segar dari luar juga dapat meningkatkan kualiti oksigen. Pengudaraan di kawasan courtyard dapat menurunkan suhu kediaman menjadikannya lebih sejuk dan segar walaupun ketika musim panas.

Pembahagi Ruang
Ia juga bertindak sebagai pemisah ruang di dalam rumah. Contohnya, courtyard yang terletak antara ruang tamu dan bilik tidur dapat meningkatkan privasi di antara kedua kawasan ini dan sebagai pembahagi ruang makan dan dapur.

Persekitaran Nyaman
Dengan perancangan yang rapi dan tepat, sebuah courtyard dapat dijadikan satu ruangan santai yang selesa menepati segala aspek kehidupan yang memerlukan kesegaran alam semulajadi didalam rumah.


DIY Batu Pemijak “Railway Slipper” Cantik Macam Ni, Modal RM 50 Je

Lantai laman apabila dilengkapi dengan stepping stone bukan sekadar memudahkan pergerakan. Malah ia menambah tekstur dan warna pada keseluruhan laman. Terdapat pelbagai reka bentuk dan material yang digunakan untuk menghasilkan stepping stone. Yang membezakannya adalah reka bentuk yang dizahirkan.

Kali ini, apa kata kita cuba buat design stepping stone seakan kayu atau senang cakap macam railway slipper. Tak memerlukan bahan rumit. Hanya asasnya adalah menggunakan bancuhan simen

1. Sediakan bingkai kerja atau work frame dengan menggunakan kayu 1×2 inci. Buat bentuk 4 segi dengan saiz 1.5m x1.5m dengan kedalaman 0.35m dan alaskan kotak atau kertas surat khabar di bahagian bawahnya

2. Sediakan campuran simen. Terdapat pelbagai nisbah campuran simen yang boleh digunakan. Namun, resepi yang dicadangkan adalah 20:15. Di mana 20 bahagian pasir dan 15 bahagian simen. Pasir perlu lebih untuk memudahkan bentuk dan tekstur jalur kayu dibentuk. Campuran simen tidak boleh terlalu cair bila diadun bersama air. Kalau tidak, bentuk dan tekstur kayu sukar dibentuk. oleh itu, untuk selamat bancuh dengan air sedikit demi sedikit.

3. Selesai membancuh, tuangkan simen di dalam framework yang telah disiapkan. Ketuk sekeliling framework untuk memastikan simen padu di bahagian bawah dan ratakan

4. Gunakan pisau atau sebarang peralatan yang halus untuk membentuk jalur seperti di kulit kayu. Untuk membuat knot, letakkan gumpalan kertas surat khabar dan benamkan sedikit di dalam simen.

5. Jemur simen yang siap diukir. Tapi nak jemur tak boleh di bawah terik matahari. Ia akan menyebabkan simen mengeras secara drastik yang bakal menyebabkan rekahan. Jemur di bawah teduhan. Kebiasaannya, biarkan simen dalam tempoh 24 jam untuk mengeras sepenuhnya.

6. Apabila sudah cukup keras, tanggalkan framework dari simen. Sebagai kemasan untuk nampak lebih kelihatan seperti kayu, anda dicadangkan menggunakan 2 rona warna iaitu hitam sebagai keseluruhan asas dan coklat atau perang sebagai
perincian. Perlu kreatif dalam menghasilkan perincian. DAH SIAP

Sumber: http://diyeverywhere.com/

Selain sisa sayuran, kulit pisang, kulit bawang, kulit telur dan sebagainya, kulit oren atau citrus adalah antara bahan sisa buangan dapur yang tidak boleh anda buang dan abaikan khasiatnya terutanaya pada tanaman. Berikut 8 manfaat atau kegunaan kulit citrus yang banyak membantu tanaman dan kebun anda:

1. KOMPOS
Kulit citrus amat sesuai untuk dijadikan sebagai salah satu bahan kompos. kulit oren atau Citrus merupakan sumber terbaik nitrogen, phosphorus dan potasium yang diperlukan oleh tanaman. Sebelum memasukkan kulit limau ke dalam tong untuk dijadikan bahan kompos, pastikan ia telah dipotong menjadi cebisan kecil untuk mempercepatkan proses. Tambahan, aroma citrus tidak digemari oleh sesetangah haiwan dan serangga perosak seperti tikus, bena dan sebagainya. Ini secara tidak langsung melindungi kompos anda dari menjadi habitat haiwan dan serangga tersebut

2. RACUN SERANGGA SEMULA JADI
Jika anda merancang taman atau kebun menjadi “0” bahan kimia untuk tujuan mengawal serangga, kulit limau adalah antara pilihan terbaik terutamanya untuk menyingkirkan serangga perosak seperti bena, lalang, kutu pokok dan sebagainya. Caranya amat mudah, hanya perlu potong kulit limau menjadi cebisan-cebisan kecil dan sangkutkan pada bahagian tumbuhan yang diserang serangga. Ia tidaklah memberi kesan efektif seperti penggunaan racun serangga jenis kimia, namun ia berkesan dan yang paling penting, serangga hilang secara organik

3. PENCEGAH KUCING
Ingin mengelak tanaman anda menjadi tandas atau tempat tidur kucing, apa kata cuba gunakan kulit citrus. Kebanyakkan haiwan terutamanya kucing dan anjig tidak suka akan aroma citrus. Apa yang perlu anda lakukan adalah dengan memotong kulit limau menjadi cebisan kecil dan campurkan dengan serbuk kopi. Tamburkan campuran disekeliling tanaman yang menjadi tempat pilihan si kucing atau jadikan ia sebagai pagaran. Campuran ini juga secara tidak langsung menjadi baja kepada tanaman anda

4. BAJA UNTUK TANAMAN BERASID
Tanaman berbunga dan berbuah memerlukan pH tanah berasid untuk hasil yang optimum. Jadi, untuk memastikan medium tanaman sentiasa berada di dalam pH asid yang diperlukan taburkan serbuk kulit limau yang telah dikeringkan dan dikisar. Sebagai bonus, serbuk limau yang ditabur barupaya mempertingkatkan kandungan micro nutrient di dalam tanah

5. CEGAH SEMUT
Jika terlihat kehadiran semut di tanaman anda, AWAS! kerabangkalian ia membawa serangga perosak aphid sangat tinggi. Tambahan, ia boleh merosakkan tanaman dari bahagian akar tanpa anda sedari. Untuk mencegah kehadiran semut ditanaman anda, resepi bancuhan kulit limau (di sini)

Siput, tak kira lah apa jenis pun dia yang menjadikan tanah sebagai habitat merupakan ancaman kepada tanaman terutamanya yang jenis sayur. Tah bila masa dia buat kerja, tiba-tiba ada bahagian daun dah kokak dimakan siput. Aduh luluhnya lah hati. kalau makan sikit-sikit tak apa lagi. ni habis tebok sana, tebok sini. Tanaman rosak begitu shaja.  Selalu yang jadi mangsa anak-anak pokok. dah macam-macam cara dibuat. Sekejap je hilangnya. Masuk musim baru, eehh dia datang lagi.

Jadi, apa yang boleh anda lakukan?

1. Kutip satu-satu dan musnahkan secara serentak. Selalu yang admin buat, bakar dalam unggun api. Tengah api menyala-nyala tu, campakkan sahaja. Nanti abu tu boleh ambil dan jadi baja balik. Kalau tak nak buat pembakaran terbuka, Ambil sebiji batu yang besar, hempapkan sampai lumat.

2. Epsom salt pon boleh membantu membanteras dan mencegah siput. Selain membaja, garam tersebut juga menyebabkan siput kecil yang macam rupa siput sedut lenyap secara beransur-ansur. Siput kecil tak makan umpan racun siput yang butirnya kasar dan agak sukar nak hapuskan, jadi cara ini lebih mudah, berkesan dan selamat.

3. Siput mempunyai mukus/lendir. Ada rakan kebun yang cadang letakkan pasir di sekeliling kawasan tanaman ataupun buat ‘pagar’ bagi mengganggu pergerakan siput.

4. Selain pasir, anda boleh gunakan kulit telur yang telah ditumbuk halus. Sementara melindungi tanaman dari serangan siput, ia juga membekalkan kalsium untuk pertumbuhan tanaman.

5. Taburkan serbuk kayu atau serbuk gergaji di sekeliling tanaman. Ia akan mengganggu kelancaran perjalanan cik put.

6. Taburkan abu daripada pembakaran sampah di sekeliling tanaman. Ia juga membantu meningkatkan pH tanah. Malah teksturnya tidak digemari siput.

7. Selain gunakan abu yang anda bakar sendiri tu, boleh juga guna arang sedia yang boleh didapati di kedai runcit. Tapi pilih yang tak terlalu keras. Nanti, anda huncurkan arang tersebut menjadi serbuk taburkan pada pangkal atau batas tanaman.

8. Cara paling mudah untuk memerangkap siput adalah dengan menggunakan tepung jagung. Masukkan satu atau dua sudu tepung jagung ke dalam bekas atau piring yang mudah dimasuki siput dan letak di kawasan sasaran. Tepung jagung berkesan membunuh siput kerana akan mengembang dalam tubuhnya. Untuk memikat siput datang ke jerat, letakkan makanan yang digemari siput babi seperti kobis.

9. Buat penghadang siput daripada memasuki kawasan tananam. Anda boleh gunakan lidi pencungkil gigi tu, susun rapat-rapat. kalau anak pokok yang masih kecil, buat rumah hijau mini dari botol.

Namun, dalam banyak-banyak kaedah dari 1 hingga 9, No. 10 ni paling digemari. Cara penyediaan amat mudah dan cepat. bukan sekecil-kecil siput yang akan terperangkap, kalau ada masalah lintah bulan pun ini adalah kaedah terbaik.

10. Campurkan air bersama yis dan gula. Nisbah dia tak kesah, ikut sesedap rasa. Letak air bancuhan tadi di dalam bekas berhampiran tanaman. esok pagi, anda tengok hasilnya. Biasa kaedah ini digunakan pekebun luar negara tapi diganti dengan air beralkohol. Tapi campuran gula dan yis ni pon result dia sama.

Walaupun kaedah dan petua ini bukanlah 100 peratus dapat membasmi siput, sekurang-kurangnya dapat mengatasi secara berperingkat. Ia perlu dibuat secara berkala atau kerap. Selamat mencuba.

Kehadiran team LAMAN menjengah kediaman ini disambut mesra oleh pemilik kediaman. Peluang meneroka setiap inci taman tidak di siakan sebaliknya penulis begitu teruja melihat satu lagi rekaan taman yang tampil unik melalui reka bentuk gazebo dwi fungsi.

Menurut pemilik taman “Jika dilihat secara keseluruhan taman saya ini ringkas sahaja kerana kami sekeluarga lebih gemarkan ia nampak lapang dan menghijau. Kelebihan unit kediaman yang terletak di corner lot memungkinkan kami memiliki tanah lebih luas untuk aktiviti keluarga dan sebagainya. Malah anak saya juga gemar menghabiskan masa di halaman rumah,”tambah pemilik lagi membuka bicara pada pagi itu.

Kehadiran gazebo berukuran 5 meter x 5 meter begitu menarik perhatian penulis. Ini kerana kebiasaannya gazebo tampil dengan saiz lebih kecil serta berkonsep terbuka tetapi berlainan sekali yang dimiliki oleh pemilik kediaman ini. Saiz yang besar serta mempunyai pintu dan dinding yang tertutup seolah-olah sebuah rumah kecil di laman kediaman. Apabila diajukan tentang fungsi gazebo ini pemilik mempunyai sebab kukuh membinanya malah reka bentuk menarik ini menyerupai rumah tradisional masyarakat Melayu.

Menurut pemilik “ Gazebo atau pun rumah kecil ini saya terapkan sendiri reka bentuk yang diingini kemudian saya dapatkan tukang kayu yang didatangkan khas dari Terengganu. Menggunakan kayu cengal, ia adalah binaan kukuh dan menjadi lokasi khas apabila kami menganjurkan majlis bersama ahli keluarga. Kebiasaannya ia dijadikan surau kecil untuk kami menunaikan solat beramai-ramai. Bagi menambah fungsi, tempayan lama diterbalikkan bersebelahan gazebo ini untuk dijadikan lokasi tempat duduk. Memang meriah sekali pada waktu malam ketika menganjurkan majlis keramaian,” tambah pemilik lagi.

Mendapatkan idea seperti membaca buku-buku landskap dan majalah untuk membiasakan diri dengan tumbuh-tumbuhan antara salah satu cara pemilik yang banyak memberi manfaat padanya dalam proses binaan taman. Baginya setiap rujukan amat perlu dalam menambahkan ilmu sebelum melakukan sesuatu.

“ Jika halaman luar didominasi oleh elemen kejur, untuk ruang dalam pula saya lebih sukakan elemen air memonopoli ruang. Kehadiran kolam bukan sahaja mewujudkan kitaran udara yang lebih segar sejuk tetapi turut menyumbang pada bunyi air yang sangat menenangkan. Kolam ikan yang dibina pada courtyard ini secara tidak langsung membuatkan seluruh ruang dalam kediaman ini begitu damai dan merehatkan,” tambah pemilik lagi.

Courtyard yang terletak berdekatan dapur ini boleh diakses daripada car porch tanpa penghuni perlu masuk ke ruang utama terlebih dahulu. Di samping itu juga dek kayu dibina bersebelahan kolam ini sebagai lokasi santai untuk pemilik sekeluarga duduk santai sambil menikmati hidangan. Malah dinding dan struktur bumbung sengaja dibina menggunakan material telus pandang agar ia menerima pencahayaan semula jadi.

“Menghabiskan masa di kawasan dapur antara ruang yang begitu saya gemari. Ini kerana kehadiran elemen air dan dalam masa yang sama saya boleh menikmati pemandangan hijau di taman melengkapkan suasana yang diingini oleh kami seisi keluarga. Selain itu material kayu menjadi pilihan dalam struktur kediaman ini kerana selain natural, kayu begitu sesuai dengan konsep yang ingin saya tonjolkan iaitu moden tradisional,” ungkap pemilik lagi.

Kehadiran pokok kelapa di halaman pemilik melengkapkan lagi penataan taman berkonsep kampung. Jiwanya terasa tenang mengimbau kembali nostalgia membesar dalam kelompok budaya masyarakat Melayu dan menjadi garapan dalam mewujudkan kediaman yang begitu dekat di jiwa.

Pemilik juga menyatakan bahawa setiap kali ingin membina sebuah taman, faktor utama yang harus difikirkan oleh setiap pemilik adalah maintenance. Andai pemilik kediaman sibuk dengan tugasan harian di pejabat dan jarang berada di rumah, kaedah selamat ialah pilihlah tumbuhan yang mudah dijaga. Malah tidak salah andai laman tampil seringkas mungkin. Sebaiknya taman  adalah mengikut kemampuan dan gaya hidup kita sehari-hari. Kesilapan dalam perancangan awal kebiasaannya bakal mengundang kos tambahan buat pemilik suatu hari nanti.

Tip Membina Sendiri Taman

1. Kenali taman anda. Jika anda baru sahaja membeli sebuah kediaman, hidup bersamanya sekurang-kurangnya selama setahun. Ini kerana pada tahun pertama, anda akan mula mengenal pasti tumbuhan dan belajar tentang persekitaran taman. Berjalan-jalan dan lihat taman anda dari sudut yang berbeza iaitu dari tingkap atas dan juga bawah. Ini akan menentukan pemandangan yang bagaimana anda inginkan apabila berada di dalam rumah. Buatlah  nota di mana arah matahari naik dan jatuh kerana anda mungkin ingin melindungi pemandangan yang tidak diingini.

2. Fikirkan tentang apa yang anda mahukan daripada sebuah taman. Adakah ia bakal menjadi sebuah ruang yang menghiburkan bagi anak-anak anda, ruang menuai hasil sayur-sayuran atau pun ruang anda menjamu mata menikmati keindahan flora dan fauna. Rancang fungsi taman anda sebaiknya di atas sehelai kertas sebelum ia direalisasikan dalam bentuk nyata.

3.  Adalah penting untuk mengetahui tentang jenis tanah anda. Laburkan sedikit wang untuk mengetahui sama ada tanah anda adalah asid, alkali atau neutral kerana tanah yang baik akan menentukan sama ada pokok yang ditanam subur atau pun tidak.


Cara Bermain Dengan Rona Kunyit, Dekor Nampak Lebih Segar

Kunyit, bunga mata hari, kekwa, emas, lebah, mustard semua ini adalah perlambangan terbaik buat warna kuning. Bila menyentuh soal rona seumpama ini, kita bagaikan teruja dan ramai juga yang ketakutan. Risau rumahnya kelihatan seperti sarkas atau tadika dengan palitan rona kuning menyengat.  Namun apakah besar sangkaan itu atau ia sekadar kata-kata orang yang takut bermain dengan warna.?

TIDAK PERLU BANYAK, CUKUP PADA SEBUAH DUA PERABOT DISERIKAN DENGAN RONA KUNIG SEUMPAMA INI BAGI MENYERLAHKAN KEINDAHAN TATA HIAS.

Pereka memilih rona ini bagi menceriakan suasana. Ia juga mampu menghidupkan ruang kediaman yang agak samar kerana kurang pencahayaan semula jadi. Kita jangan dimomokan dengan anggapan lapuk bahawa kuning hanya menjadikan ruang kediaman nampak hodoh dan menyakitkan mata. Ia sebenarnya merupakan antara alternatif warna yang mampu memberikan seri pada ruang, menampakkan keceriaan dan moden.

KUNING TELUR MEMBERI SUASANA NYAMAN PADA RUANG TERUTAMA ANDA MEMILIH PERABOT PUTIH DAN WARNA KAYU DALAM SEBUAH RUANG.

Malah pakar warna juga menyatakan kuning sememangnya sesuai untuk ruang makan, yang mampu membangkit selera tuan rumah. Malah untuk kamar kanak-kanak ia memberi tenaga positif dan ceria. Begitu juga jika anda bermain dengan perabot kayu yang mendominasi ruang, sudah pasti ruang akan nampak agak gelap dan pemilihan warna kunig adalah alternatif terbaik baik memberi keseimbangan ruang.

WARNA KUNING PUCAT MENJADI WARNA UTAMA RUANG MAKAN BAGI MEMBANGKIT SERI DAN SELERA.

Bila bercakap soal kuning, janganlah beranggapan kuning hanya ada satu jenis warna sahaja.Ia didatangkan dalam pelbagai tone dan anda bebs melaras tone apa yang anda rasa selesa pada mata dan keadaan ruang. Malah ramai yang sesuai memilih rona kuning cair sebagai alternatif menjadikan ruang nampak luas.

IDEA BELANG-BELANG YANG MENARIK DAN NAMPAK CERIA. RINGKAS NAMUN CUKUP KREATIF. KUNING JUGA TIDAK MEWAKILI ANAK PEREMPUAN ATAU LELAKI.

PILIHAN WARNA KAYU BERTAMBAH ‘AYU’ DIIMBANGKAN DENGAN RONA KUNING PISANG YANG MELAMBANGKAN EKSOTIKNYA DUNIA TROPIKA.

JANGAN TAKUT MENYESUAI PADAN RONA KEDAM DAN KUNING. IA MENGHIDUPKAN RUANG YANG KEDAM DENGAN PERCIKAN KUNING DAN MENCERIAKAN SUASANA. CUBA PERHATIKAN TONE KELABU DAN KUNINAG YANG HARMONI.

SATU LAGI IDEA MENARIK GANDINGAN WARNA KEDAM DAN TERANG YANG KREATIF LAGI BERANI.

KAMAR MANDI DAN TANDAS? BUKAN ALASAN DAN TAMBAH MENARIK. PILIHAN KUNING BUKAN SAHAJA MENERANGI TANDAS KECIL INI MALAH MENYERLAHKAN ESTETIKA YANG ELEGAN.

Rumah, selain daripada menjadi tempat berteduh ketika hujan serta terik mentari, ianya juga turut menjadi tempat kita menghindari serta membebaskan diri daripada segala kekusutan yang melanda baik di pejabat atau rutin seharian di luar rumah. Kediaman yang kita miliki sepatutnya tenang dan mendamaikan.

Jika kediaman anda terletak di kawasan kampung yang jauh dari hiruk pikuk bandar, anda bertuah, posting kali ini adalah guideline kepada mereka yang menetap di tengah ibu kota yang mungkin di malam hari masih lagi terganggu dengan bunyi bising.

Manfaat Penggunaan Permaidani

Kebanyakan lantai di rumah, disaluti dengan jubin marmar. And boleh bayangkan bagaimana kusutnya kita rasa bila barang terjatuh di atas lantai jubin. Bising sudah pasti, yang tidur lena pasti terbangun. Untuk ini, anda dinasihati untuk menghamparkan karpet yang sesuai dengan tema hiasan dalaman rumah. Karpet berupaya untuk menyerap bunyi bising dan juga berupaya untuk menampung barang yang terjatuh daripada pecah.

Dekorasi kedap bunyi

Langsir dan tirai bukan sahaja berfungsi sebagai pelengkap dekorasi kediaman, malahan ianya amat bermanfaat dalam mengekang bunyi bising dari luar rumah terutamanya jika dinding kediaman anda tidak mampu menjadi barrier menghalang bunyi bising dari luar,  anda masih boleh mendengar dengan jelas bunyi kesesakan jalan raya di luar. Cadangan mantap untuk anda adalah, gunakan langsir dari material berkualiti dan tebal.  Selain daripada menggunakan langsir serta tirai, anda juga boleh menggantung lukisan kanvas yang  boleh menyerap bunyi bising, paling penting pastikan kediaman anda tidak terlalu kosong dengan perabot.

Gabungan keselesaan dan praktikaliti

Tahukah anda susun atur strategik sofa serta rak buku di kediaman mampu berperanan sebagai silencer yang amat efektif. Tip ini amat praktikal untuk diterapkan di kediaman yang bersambung dengan jiran seperti semi-D dan apartment yang mana jika dinding anda bersambung dengan jiran, kita sering terdengar bunyi ketukan di dinding sebelah. Untuk mengekang isu ini, anda boleh sandarkan sofa berkusyen serta boltkan rak buku di dinding yang bersambung. Selepas itu, susunkan dengan teratur seberapa banyak buku yang ada dalam simpanan anda dan voila, anda tidak perlu lagi merungut bunyi bising dari kediaman sebelah.

Bahagikan ruang

Tip ini pula amat berguna untuk anda yang mendiami rumah jenis studio dan townhouse berikutan susunan ruangnya yang berbentuk memanjang dan mempunyai banyak ruang kosong. Tanpa susunan yang betul, suara anda akan bergema segenap ruang kediaman. Anda perlu membahagikan kediaman anda mengikut beberapa seksyen. Penggunaan partition serta pasu bunga sebagai pengasing antara ruang amat sesuai untuk diaplikasikan. Tumbuhan tersebut bukan sahaja mampu bertindak sebagai pemisah antara seksyen bahkan berupaya membekalkan anda udara segar.

Guna perkakas rumah yang cekap bunyi serta tenaga

Mencuci atau membersihkan tingkap nampak mudah. Tapi hakikatnya, membersihkan tinkap adalah tugas yang lebih memenatkan berbanding menyapu satu rumah. Ia lah, tingkap paling rajin pun dicuci setahun sekali. Jelas, banyak kotoran yang melekat terutamanya tinja serangga.

Tambahan, celah-celah tingkap pun mudah berabuk. Silap hari bulan, habuknya dah melekat dan susah untuk dibersihkan. Selain itu juga, ramai memilih sabun sebagai medium pencuci tingkap. Salah tu, sabun akan menyebabkan tingkap anda lebih kelihatan kusam dan mudah melekat kotoran. Bukan itu sahaja, ia akan menggandakan kerja anda kerana perlu menyingkirkan atau membilas tingkap berkali-kali supaya sabuan cucian hilang. Untuk pastikan tingkap anda bersih dan berseri selepas dicuci, apa kata cuba campuran ramuan pencuci tingkap ini

Bahan-bahan:
2 sudu Pencuci pinggan mangkuk
1 cawan Cuka
8 cawan air panas
mop ataupun kain mikrofiber
1 baldi dan 1 botol penyembur

Langkah-langkahnya:

1. Campurkan kesemua bahan-bahan tersebut di dalam baldi. Kemudian gaul sebati dengan mop. Kemudian isikan larutan tadi ke dalam botol penyembur.2. Sasarkan untuk cuci tingkap bahagian mana dulu. Lepas tu bolehlah anda semburkan larutan tadi ke bahagian tingkap itu. Macam pemilik dalam gambar ini beliau nak cuci tingkap luar rumah terlebih dahulu.
3. Anda boleh menggunakan kain mikrofiber ataupun mop seperti yang ditunjukkan dalam gambar ini. Pemilik memilih menggunakan mop kerana ia mudah mencapai bahagian tingkap paling atas tak perlu nak panjat-panjat. Satu lagi kaedah yang anda lakukan jika menggunakan kain mikfrofiber, sarungkan saja pada mop dan ikat kemas. Cara itupun boleh.
4. Bersih sehingga anda benar-benar berpuas hati. Anda boleh kembali menyembur larutan tadi jika perlu.
5. Setelah siap dicuci, anda bolehlah membilas dengan air seperti biasa untuk menghilangkan sisa-sisa larutan itu.
6. Anda boleh membiarkan tingkap kering dengan sendirinya ataupun gunakan kain kering/alat yang boleh mengurangkan lebihan air di tingkap. Siap! Pencuci ini juga sesuai digunakan untuk menbersihkan cermin dan pintu kaca

SHAH ALAM 16 Dis – Seorang suami tidak menyangka, kegembiraan bersama isteri berbual mengenai bayi yang bakal dilahirkan ketika minum petang di rumahnya di Seksyen 23, di sini merupakan yang terakhir bagi mereka sekeluarga.
Isterinya, Nor Haslina Harun, 35, yang sarat mengandung lapan bulan maut akibat dihempap almari kasut kayu yang telah dimakan anai-anai.

Masalah serangan anai-anai bukanlah masalah yang kecil, anda harus bertindak dengan segera sekiranya anda sedar akan kehadiran serangga perosak ini. Anai-anai ialah sejenis spesies serangga perosak yang menjadikan kayu sebagai sumber makanan serta membiak dan membina koloni dengan cepat. Anai-anai gemar akan kabinet dapur, perabot, kerangka pintu, kerangka rumah dan sebagainya.

Cara Mengesan Kehadiran Anai-Anai

TIP Menghalau Anai-anai Menggunakan Bahan Di Rumah

1. Garam
Campur garam dengan air dan tembakau. Biarkan semalaman dan sembur di kawasan yang mempunyai sarang anai-anai.

2. Air Kapur sirih
Gunakan air kapur untuk menghapuskan sarang anai-anai. Caranya, sembur air kapur ke atas permukaan kayu yang diserang anai-anai atau juga boleh siram terus ke sarangnya.

3. Minyak Tanah
Kebiasaannya minyak tanah digunakan untuk membakar tetapi ia juga boleh digunakan untuk mengusir anai-anai dari rumah.
Anda cuma perlu semburkan minyak tanah di atas permukaan kayu yang telah di serang anai-anai atau semburkan di sarang-sarang anai-anai. Namun bau minyak tanah agak kuat jadi tidak sesuai kalau di sembur di dalam rumah. Agar lebih berkesan, tambahkan minyak serai dengan campuran minyak tanah.

4. Tembakau
Tembakau berkesan dalam menghalau anai-anai. Caranya hanya perlu campurkan tembakau dengan air dan biarkan semalaman. Kemudian, semburkan air campuran tembakau itu pada kayu yang diserang anai-anai atau juga ke atas sarangnya.

Anda harus lakukan pemeriksaan rutin setiap minggu pada binaan kabinet. Jika ingin membeli produk atau perkhidmatan yang berkaitan, pastikan pihak tersebut profesional dan berlesen.


Gas Vs Elektrik. Siapakah Pemenang?

Dapur. Semua orang ada dapur bukan? Siapa je yang tidak ada dapur sebab dapur inilah tempat untuk kita memasak. Bila tak ada dapur, kita akan tak memasak. Bila tak memasak, kita akan tak makan. Bila tak makan, kita akan lapar. Bila lapar, kita merana dan jatuh sakit. Bila jatuh sakit, Innalillah. Hahahaha. Hari ini, saya akan menceritakan tentang dapur. Dapur ataupun dalam English dipanggil stove ini, ada dua jenis pada zaman sekarang, iaitu, dapur gas dan dapur elektrik. Tapi, apa perbezaannya? Mari saya ceritakan apa perbezaannya.

Baiklah, kita mulakan dengan penggunaan haba dan tahap memanasnya. Apa yang saya lihat sekarang ini adalah kecekapan memasak dalam perbezaan dapur gas dan elektrik ini. Menurut kajian yang saya baca, dapur elektrik mampu memberikan haba kepada makanan sebanyak 90% manakala dapur gas dapat memberi sehingga 55% sahaja haba. Jadi, menggunakan dapur elektrik adalah lebih berguna dan berfungsi sekiranya anda ingin memasak makanan yang banyak dalam masa yang cepat.

Selain dari itu, kos penggunaan juga ada perbandingannya. Apabila bercerita tentang kos pula, sudah tentu, mana-mana produk yang baik akan mahal. Untuk menggunakan dapur aruhan, anda mesti membeli dan mendapatkan mangkuk jenis aruhan, periuk dan juga kuali untuk menggalakkan penghantaran elektromagnet dengan lebih cekap. Dari apa yang saya tahu, Penggunaan dapur elektrik ini boleh disifatkan sebagai susah payah kerana ia tidak sesuai untuk memasak makanan dalam kuantiti yang sedikit kerana dapur elektrik tidak dapat mengesan kuali kecil yang diletakkan di atasnya. Malahan, ia tidak memerlukan penggunaan periuk tertentu, tidak seperti dapur gas standard, dan kawalan penggunaannya lebih terbuka.

Jadi dengan itu, selesailah sudah saya menceritakan tentang perbezaan dapur gas dan dapur elektrik. Jikalau anda, anda memilih yang mana? Itu semua ditangan anda.

Ada ahli kelaurga yang jenis suka lupa nak tutup paip di sinki? atau anda mempunyai anak yang masih kecil dan sukar untuk mereka capai ketinggian sinki untuk cuci tangan sendiri? Apa kata, guna kepala paip yang lengkap dengan sensori. Tak perlu modal yang besar atau panggil kontraktor untuk ubah kepala paip jenis Auto ni. Beli je kat shopee dan pasang sendiri. Impiana senaraikan beberapa jenama atau produk auto water tap yang menajdi pilihan di shopee

Syarikat pengeluar jubin terkemuka tanah air, Niro Ceramic Group kini telah memperkenalkan kerjasama mereka bersama jenama jubin Portino atau lebih dikenali sebagai Portofino, sebuah jenama yang diinspirasi daripada perkampungan nelayan dari negara Itali.

Jalinan kerjasama antara kedua-dua jenama ini diadakan setelah Niro Ceramic Group memperlihat jenama jubin yang diinspirasikan daripada ‘Italian Fishing Village’ semakin berkembang maju dipersada dunia jubin lalu memutuskan untuk berkerjasama dengan jenama tersebut.

Kolaborasi bersama jubin jenama Portofino yang terkenal dengan rekaan corak estetik dan mewah ini, Niro Ceramic Group mensasarkan kerjasama ini sebagai langkah kemajuan serta penambahbaikan untuk mengembangkan lagi pasaran industri jubin mereka.

“Saya amat teruja untuk melihat rangkaian jubin Portino mencapai pasaran runcit yang pastinya akan membuka lebih banyak kemungkinan idea yang kreatif. Apatah lagi lebih banyak siri jubin baharu yang akan diumumkan yang akan menambah kepada rangkaian produk Portino yang semakin berkembang dan serba boleh,” kata Ian Kok, Pengarah Urusan Kumpulan Niro Ceramic apabila beliau berkongsi apa yang beliau nantikan melalui Program Perkongsian Portino ini.

Menerusi program kerjasama Portino ini, Niro Ceramic Group kini boleh membawa reka bentuk jubin yang lebih bergaya dan tidak ketinggalan zaman kepada segmen pasaran runcit dan projek. Ini juga termasuk 5 siri jubin baharu daripada Portino:

Sabun basuh pinggan boleh buat lantai rumah berkilat. Ramai yang mempunyai masalah lantai rumah nampak kusam tak berkilat macam dulu-dulu. Macam-macam petua la digunakan untuk nak nampakkan lantai rumah berkilat macam diamond. Malangnya lepas sahaja mop lantai guna pencuci lantai biasa, habuk dan pasir mula lekat balik dan kesan kilat tu pun hilang.

Katanya, petua nak bagi licin dan kilat tiles rumah, guna sunlight je gaisss. Letak sikit je then bancuh laa dgn air paip pastu mop laa sambil dengar Youtube.

Sebelum ini beliau pun mop guna sabun lantai Ajax, hampir 10 x mop debu2 pasir maasih kelihatan kesan dari renovation rumah, guna sunlight sekali je teros bersinar.

Tambahnya lagi petua ni di kongsikan oleh saudara ibunya yang ada membuat cleaning services. Patutlah lantai di Mall nampak bersinar ja kan.

Tunggu apa lagi jom cuba. Jom beli sabun basuh pinggan Sunlight

Lantai rumah yang berkilat memang memainkan peranan penting untuk semua pemilik rumah. Kalau lantai tidak berkilat suasana rumah tu pasti nampak tak berseri. Walaupun dekor cun macam mana pun kalau lantai tak berseri pasti hilang aura seri rumah itu.

Boleh cuba perkongsian INI!


Buah Durian Di Kebun Asyik Ditebuk Tupai? Cuba Kaedah Ini Untuk Mengatasinya

Bagi anda yang mempunyai kebun dan dusun durian di kampung, sudah pasti pernah berdepan dengan masalah buah yang rosak akibat ditebuk haiwan perosak seperti tupai.

Malah, meski pelbagai cara dan kaedah sudah dilakukan bagi untuk menanganinya, namun masalah tersebut masih tidak berhasil atau berjaya untuk diatasi.

Buat anda yang ingin mengatasi masalah tersebut, tidak perlu lagi berasa bimbang dan khuatir kerana kini ada cara dan kaedah yang boleh anda lakukan untuk menangani daripada haiwan perosak ini terus berleluasa di kebun dusun durian anda.

Apa yang cuma perlu anda lakukan adalah hanya menggunakan sekeping atau dua keping ‘aluminium plate’ yang boleh dibentuk kemudian diletakkan pada setiap batang pokok durian menggunakan paku seperti yang tertera dalam gambar di bawah.

Pastikan keliling batang pokok durian anda itu telah balut dengan ‘aluminium plate’ dengan ketat supaya ia tidak mudah tertanggal dan sebagainya.

Akhir sekali, apa yang anda perlu lakukan adalah sapukan sedikit minyak di keliling permukaan ‘aluminium plate’ yang telah dipasang pada batang pokok durian. Dengan kaedah ini, dipercayai boleh menyebabkan haiwan perosak seperti tupai ini susah dan tidak lagi berupaya untuk naik ke atas dahan pokok durian anda lagi selepas ini.

Semoga perkongsian manfaat ini dapat dikongsi bersama orang ramai dan selamat mencuba!

Permaidani merupakan item penting yang mampu menyempurnakan dekorasi serta konsep kediaman anda. Namun, ramai tidak mengetahui setiap jenis permaidani mempunyai fungsi yang tersendiri bagi setiap ruang kediaman. Jom ketahui lebih mendalam tentang jenis-jenis dan kriteria rekaan permaidani yang sesuai untuk setiap ruang di kediaman supaya anda lebih bijak membeli kelak.

Permaidani yang sesuai buat kamar tidur yang tenang dan harmoni ialah permaidani jenis tenun kapas, wool dan sutera berwarna terang pastel. Ia mampu memberikan keselesaan kepada anda sebaik melangkah memijak nya. Elak daripada memilih permaidani jenis gelap dan bercorak untuk ruang kamar tidur kerana ia tidak sesuai.

Pemilihan permaidani pada ruang tamu amat penting kerana ia perlu mengikut konsep serta saiz sesebuah ruang tersebut. Pilih permaidani jenis wool pile cut, ekoran dekorasi  ruang tamu kadar trafiknya yang tinggi. Fabrik jenis ini amat mudah dibersihkan, kurang berbulu daripada sutera, kapas atau nilon. Antara reka corak yang sesuai buat ruang seperti warna bertentangan dengan warna latar, bercorak abstrak, geometri ataupun flora.

Untuk pintu masuk iaitu pada bahagian dalam pintu masuk pilihlah permaidani yang tidak terlalu besar dan mendominasi ruang hadapan pintu. Material permaidani perlulah bersifat tahan lasak dan menyerap air kerana hamparan di ruang ini akan menyerap lebih kotoran luar sebelum melangkah  ke dalam kediaman. Oleh itu, pemilihan permaidani jenis ini jarang digunakan kerana pemilik lebih gemar menggunakan alas kaki.

Bagi ruang makan, permaidani yang dipilih haruslah lebih besar daripada ukuran meja makan. Material bersesuaian untuk ruang makan ialah permaidani jenis wool pile cut kerana ia mempunyai daya tahan geseran kerusi meja makan.

Siapa kata tiada permaidani khas untuk bilik air? Sebenarnya ia ada, permaidani untuk bilik air diperbuat daripada material kapas dilapisi getah pada bahagian bawah yang serap air. Jangan sesekali memilih permaidani warna pastel kerana ia akan cepat kotor dan .

Akhir bulan lepas, agak viral apabila tindakkan Penguatkuasa Dewan Bandaraya Kuala Lupur (DBKL) mengambil tindakkan terhadap penduduk di sekitar seksyen 1, Wangsa Maju, Kuala Lumpur yang booking petak parkir kereta yang disediakan di kawsan flat dan PPR. Perkara ini bukan lah sesuatu yang baru, malah sudah lama menjadi isu dan bukan hanya di Kuala Lumpur malah di serata penempatan yang mempunyai jumlah penduduk yang padat.

Pengarah Penguatkuasa DBKL, Azman Mahmood, berkata setiap parkir disediakan adalah kemudahan umum atau awam untuk semua penduduk dan bukan parkir tetap untuk mereka.

“Konsepnya mudah, siapa cepat dia dapat parkir berkenaan dan ia disediakan untuk semua penduduk di kawasan berkenaan.

“Parkir berkenaan tidak boleh dikuasai atau dimonopoli pihak tertentu dengan meletakkan objek sebagai penanda atau booking.

“Sekiranya ada penduduk menggunakan satu petak parkir hari ini, belum tentu pada keesokan harinya atau hari akan datang parkir berkenaan adalah untuk kegunaan penduduk itu sahaja,” katanya ketika dihubungi, hari ini.

Ada antara penghuni menggunkan tong minyak, botol, tong cat, tayar, besi dan sebagainya yang di letakkan di dalam kotak parkir sebagai tanda booking. “perbuatan meletakkan objek sebagai petunjuk bahawa parkir berkenaan dimiliki adalah salah dan boleh dikenakan tindakkan, tambah En Azman Mahmod.”

Rata-rata bersetuju dengan tindakkan yang dilakukan oleh pihak DBKL. Jadi, bagi anda yang menerima nasib yang sama, ini tidakkan yang boleh anda lakukan

BUAT ADUAN BERAMAI-RAMAI DI PEJABAT PIHAK BERKUASA TEMPATAN
Kalau setakat seorang dua memang tak jalan. Kalau boleh, pakat ramai-ramai pergi buat aduan

Kebiasaan nya kita akan dengar tanaman yang dibuat bonsai adalah dari jenis pokok bunga kertas, limau, pine, siantan dan pelbagai lagi. Namun untuk memilih pokok kelapa sebagai bonsai kedengaran seperti sesuatu yang mustahil. Tetapi, di Indonesia tanaman ini menjadi kian tular. Cara penyediaan dan penyelenggaraan bonsai kelapa tidak lah seperti bonsai dari jenis tanaman yang berdaun banyak. Antara perkara yang perlu diberi perhatian adalah:

Kebiasaannya, benih untuk kelapa bonsai dipilih dari jenis pokok yang rendang seperti kelapa gading dan pandan. Biji benih yang sesuai dibuat bonsai harus dari buah yang telah betul-betul matang dan diambil dari pokok. Kelapa yang telah jatuh ke tanah tidak sesuai dijadikan bonsai kerana dikhuatiri tempurung nya telah pecah di samping pembentukan anak pokok nya nanti kurang menarik.

Tunas akan tumbuh pada tampuk kelapa. Oleh itu, tentukan posisi tempurung dan tunas yang bakal di bentuk menjadi bonsai. Jika tempurung perlu berada di bahagian bawah pokok, posisikan tampuk kelapa menghadap atas. Manakala jika anda inginkan tempurung kelapa berada di sisi pokok seperti siput, ia harus dibaringkan.

Letakkan benih kelapa tadi di atas tanah yang mempunyai kelembapan tinggi. Dalam tempoh 1 hingga 2 minggu, tunas kelapa akan mula kelihatan

Setelah tunas kelapa mula kelihatan. Sabutnya harus dikupas dan tempurung nya perlu dibersihkan secara perlahan-lahan. Tapi, anda perlu pastikan tempurung tidak terluka. Harus berhati-hati ketika mengupas sabut agar tunasnya tidak luka. Seterusnya, letak anak pokok di dalam pasu yang berisi medium. Tak perlu ditanam, hanya letak sahaja.

Apabila anak pokok telah mencapai ketinggian antara 15-20cm, kerja-kerja pembentukan bonsai perlu dilakukan. Ia bertujuan mengawal tumbesaran pokok agar sentiasa kelihatan mini.

Gunakan cutter atau pisau yang paling tajam dan nipis seperti pisau cukur untuk membuang pelepah kelapa yang paling luar. Lakukan secara berhati-hati untuk mengelak pelepah yang lain tercedera. Untuk lebih kemas, Anda digalakkan untuk meninggalkan 3 pelepah kelapa sahaja bagi setiap bonsai.

Disamping itu juga, anda perlu bersihkan bahagian bawah pelepah yang ditinggalkan. Buang bahagian yang kelihatan kehitaman atau bersabut kerana ia mampu menghentikan proses tumbesaran pelepah kelapa. Perlahan-lahan lenturkan pelepah. Jika perlu, ikat pelepah untuk memastikan ia terbentuk mengikut design yang telah ditetapkan

Tidak seperti tanaman bonsai lain, kelapa tidak memerlukan rutin penjagaan dan kemasan yang lama dan kerap. Hanya jika perlu sahaja.

Bonsai kelapa hanya perlu disiram 1 kali sehari di petang hari. Dalam tempoh seminggu sekali, berikan air siraman yang dicampur bersama garam. Garam adalah baja yang ideal untuk pokok kelapa.


9 Panduan Bina Surau Di Rumah Agar Selesa Beribadah

Kewajiban beribadah adalah tanggungjawab setiap muslim. Salah satu perkara wajib yang ditetapkan agama ialah Solat lima waktu. Benar, seorang muslim boleh menunaikan solat dimana mana sahaja asalkan tempat tersebut bersih dari sebarang najis dan selesa tetapi sudah tentunya kita mahukan yang terbaik kerana pada waktu itulah kita akan bertemu dan berbicara dengan Sang Pencipta.

Rumah sebenarnya melambangkan keperibadian pemiliknya, jadi dengan menyediakan kemudahan surau di rumah, melambangkan kepekaan kita pada perintah agama. Fasiliti surau di rumah bukan sahaja memudahkan kita beribadah malahan para tetamu juga tidak perlu bersusah payah singgah di surau atau masjid berhampiran untuk menunaikan solat ketika datang menziarah.

Rekaan surau kecil dirumah bukan sahaja boleh digunakan untuk solat berjemaah malahan boleh juga digunakan untuk kelas mengaji dan tempat perkumpulan ahli keluarga untuk memenuhi keinginan rohani mereka.

Antara tips rekaan surau untuk kediaman anda :

Semoga niat yang baik akan mendatangkan hasil yang baik juga. Selamat menghias!

Batu kerikil jadikan laman bajet lebih menarik, paling penting ‘less maintenance.’ Penggunaan batu kerikil sebagai kemasan lantai laman bukan lah sesuatu yang baru. Ia menjadi pilihan bagi pemilik yang inginkan lantai landskap atau laman padu namun masih poros dan mudah diselenggara. Adakalanya, landskap atau kediaman yang dihampari dengan batuan kerikil ini kelihatan lebih menarik walaupun tanpa sebarang perincian.

APA ITU BATU KERIKIL?
Batu kerikil biasanya diperbuat dari pecahan batu granit. Kebiasaanya, saiz batu krikil terdiri daripada 2mm-75m. Ia merupakan salah satu bahan asas yang digunakan untuk pembinaan. Ia juga menjadi pilihan sebagai turapan jalan yang mempunyai penggunaan tidak lasak seperti “drive way” dan lantai landskap

APAKAH KEGUNAAN BATU KRIKIL DI LAMAN?
Selain sebagai lapisan asas permukaan berturap lantai landskap, batu krikil juga sesuai digunkan untuk membuat laluan pejalan kaki, lantai patio, driveways dan pelbagai lagi. Ada juga yang menggunkan batu sebagai sungkupan tanaman. Batu krikil yang digunakan sebagai sungkupan bukan sekadar kemas, malah dapat mengawal pertumbuhan rumpai dan mengekalkan kelembapan

Untuk pemasangan batu krikil sebagai laluan, sebaiknya selepas menentukan ruang yang hendak di letakkan, korekkan sedikit tanah dengan kedalaman 6 inci. Lapisan pasir sebagai asas diperlukan antara 1-1.5 inci tebal. Seterusnya baru diletakkan krikil dengan ketebalam 3 inci. Pasir tadi berfungsi menstabilkan kedudukan batu krikil di bahagian atas disamping menjadi kawasan laluan air.

Namun, disibabkan sifatnya yang berderai dan mudah beralih atau bergerak jika menerima tekanan, sebaiknya letakkan sempadan yang kukuh untuk mengelak masalah tersebut. Jika dibiarkan, lama kelamaan kawasan yang dihampar batu krikil akan makin berkurangan

APA YANG PERLU DILAKUKAN UNTUK MEMASTIKAN PERMUKAAN KRIKIL SENTIASA CANTIK?
Untuk membersihkan sampah yang terperangkap di atas permukaan krikil, anda hanya perlu gunakan penyembur angin atau pencakar rumput. Teknik ini dapat memastikan batuan krikil yang dihamparkan sentiasa kelihatan baru. Batu krikil tidak mereput, namun lama kelamaan ia akan mendap terutamanya apabila menerima tekanan. Sebaiknya, kawasan yang telah mendap perlu di tambak dengan batu baru sekurang-kurangnya 3-4 tahun sekali

Kita selalu berfikir, hanya dinding televisyen kita menjadi kawasan menempatkan televisyen, kita akan menempatkan segala macam gambar dan hiasan yang lain bersama televisyen. Mungkin dari aspek visual ia nampak cantik tersusun. Tetapi soalnya kini di mana mata kita mahu difokuskan? Segala visual ditempatkan dalam satu tempat dan umpama merebut perhatian kita. Mana tempat untuk kita beri tumpuan?

Dinding televisyen sewajarnya dihias secara minimum. Pereka yang peka selalunya menempatkan televisyen dan sistem penstoran kemas agar ruang yang ada dapat dimanfaatkan tanpa mengganggu tumpuan kita menonton.Seperti biasa anda boleh merancang kedudukan televisyen berdasarkan pelan lantai. Jadi ukur kedudukan televisyen anda berdasarkan tempat duduk anda. Ini adalah kerana ada di antara kita yang suka duduk di lantai, hanya bantal besar di rumahnya. Ada juga yang gemarkan sofa lembut yang agak mendap apabila diduduki dan ada juga yang suka sofa yang agak tinggi sedikit seperti sattee. Jadi pastikan bahagian tengah televisyen berada di kedudukan aras mata kita.

RINGKAS DAN KEMAS. RAK BINA DALAM YANG CANTIK UNTUK MENEMPATKAN PELBAGAI BARANG PENTING DAN HIASAN MINIMUM. TELEVISYEN NAMPAK LEBIH SELESA DITONTON,

GAYA SEDERHANA NAMUN PRAKTIKAL. POTONGAN KABINET TERTUTUP BAGI MENEMPATKAN SEGALA KEPERLUAN DAN DITUTUP KEMAS AGAR TIDAK MENGGANGGU FOKUS TONTONAN TUAN RUMAH.

IDEA MODEN DENGAN KEMASAN RINGKAS DAN KABINET POTONGAN MINIMUM DAN BIJAK MENYEMBUNYIKAN BARANG AGAR TIDAK MENGGANGGU PANDANGAN.PILIHAN WARNA GELAP MEMBANTU MENYERLAHKAN LAGI VISUAL TELEVISYEN.

SENTUHAN MODEN. TEMA JIMAT RUANG DAN MENGELAKKAN KEMALANGAN KECIL MENJADI INSPIRASI. SESUAI UNTUK PEMILIK RUMAH KECIL.

ALAHAI COMELNYA. SUAI PADAN DAN KITAR SEMULA BARANG MENJADIKAN DINDING INI SEPERTI RUANG PAMER PRODUK DEKOR YANG CANTIK. TIDAK BANYAK BARANG , SEMUANYA DI SIMPAN DI DALAM KABINET TERTUTUP, ADA ELEMEN HIDUP DAN PEMILIIHAN WARNA LEMBUT MEMBERI KESELESAAN PANDANG PADA RUANG KECIL INI.

REKAAN BIJAK DAN KEMAS. WARNA PUN MENARIK DAN MUDAH UNTUK DIJAGA SERTA MEMBERI KESELESAAN PADA TONTONAN JUGA CUKUP BERGAYA. SAMA PULA WARNA KAYU DENGAN KULIT KERUSI BARCELONA TU…MENARIK…

CLEAN CUT. IDEA SIMPLE YANG BOLEH DIIKUTI OLEH SEMUA PEMILIK KEDIAMAN. KEBANYAKAN KABINET BINA DALAMNYA PULA TERTUTUP KEMAS DAN TIDAK MENGGANGGU PANDANGAN.

IDEA KEMAS DAN TERSUSUN. BUKAN SAHAJA REKAAN DIBUAT SECARA HORIZONTAL TETAPI VERTICAL. IA MENYERLAHKAN NILAI ELEGAN SEBUAH RUANG YANG PADA DASARNYA SIMPLE DAN KOSONG. BAHAGIAN TELEVISYEN KEKAL DIKENAKAN DENGAN RONA GELAP.

Tahukah anda bahawa produk pertama yang menggunakan WD-40 adalah peluru berpandu? WD-40 adalah antara produk pelincir terkenal dunia. Bagi mereka yang bergiat dalam dunia otomotif, produk berbekas biru dengan label kuning nie memang tidak asing lagi.

1. Hilangkan lakaran puitis si cilik anda pada dinding

Perkara ini kerap berlaku pada ibu bapa terutamanya bagi yang mempunyai anak yang sedang aktif dan suka meneroka dunia. Terlebih kreatif, dinding pun jadi ruang mereka menunjukkan bakat. NAH.. berwarna warni. ada yang ambil keputusan untuk cat balik dan ada pula beli cat yang boleh dilap. MAHAL TU!

Paling mudah, anda semburkan sahaja WD-40 nie pada lakaran si cilik anda dan lap sahaja. DAH HILANG

2. Kilatkan krom

Macam-macam petua dan tip digunakan untuk mengilatkan permukaan krom. Ada yang guna ubat gigi, cuka dan sebagainya. Namun, hasilnya tak sehebat mengunakan WD-40. Semburkan dan gosok perlahan dengan kain lebut je. Tak perlu sental beria-ia. Tak eprcaya, Cubalah.

3. Membersihkan pelekat/sticker

Ada kalanya price tag pada perabut menggunakan pelekat yang sukar utuk ditanggalkan sepenuhnya. Atau anda buat hack pada perabut dengan menggunakan pelekat. Lepas tu nak ubah angin, nak deko balek meja tu. Tapi sticker yang anda gunakan sukar untuk dibersihkan.

Ha.. Apa lagi. Ambil botol ajib berwarna biru nie, semburkan dan gosok sahaja. Dah tertanggal.

4. Hilangkan bunyi kipas yang bising

Biase kipas dah lama-lama tue sering hadpi masalh ini. Ramai yang ingat.. kipas rosak dan gantikan dengan yang baru. Sebanarnya ada bahgaian di dalam kipas tue yang berkarat menyebabkan pergeselan berlaku dan berbunyi bising. Ambil jer WD-40 nie.. sambungkan muncung halus macam straw tue.. dan semburkan pada bahagian anjin di atas kipas tue.. selesaaaaaiii

5. Hilangkan karat pada engsel pintu

Engsel pintu bila dah berkarat mesti bunyinya bising macam kipas tue. Bagi kakak-kak atau abang-abang yang suker buat kejutan pada pasangan tue.. perkara ini akan membantutkan program. Oleh itu, spraykan sahaja pelincir power ini pada bahagian engsel.

6. Kilatkan dinding jubin bilik air dan mangkuk tandas

Dinding jubin bilik air dan mangkuk tandas lama kelamaan akan kusam sebab ada tindak balas kimia dari air dan sabun yang digunakan. Nak bagi nampak baru, semburkan sahaja WD-40 pada permukaan jubin dan dibiaarkan beberapa ketika sebelum dibilas dengan air bersih. HEBATKAN?

7. Kilatkan permukaan perabut

WD-40 boleh kilatkan sofa kulit anda yang telah kusam. Sembur sedikit sahaja pada permukaan kain yang bersih dan gosokkan pada permukaan sofa anda.

8. Kilatkan cermin

Ada petua cakap, nak bersihkan cermin guna kertas, tak boleh guna kain. Tapi dah tray buat masih kusam. Oleh itu gunakan WD-40. Sembur pada permukaan cermin dan gosokkan. dah kilat.

9. Elak Peralatan berkebun dan menukang berkarat

Barang berkebun dan menukang bila dah sampai masa akan berkarat. beli lah mahal mana pun, keadaan nie tetap jadi tau. Nak atas masalah ini berlaku, selepas gunakan peralatan dan perkakas tersebut, bersihkan dan keringkan. Sebelum disimpan, sembur dengan pelincir ajaib ni.

10. Tanggalkan kotoran degil pada permukaan table top

Benda ni paling kita tak suka. Ada kesan kicap, kopi atau ape-ape sahaja kotoran degil yang tersisa atas table top kat dapur. Buat sakit mata. Penyelesaian mudah, sembur WD-40 pada kesan kotor tersebut dan biarkan seketika. Selepas itu, gosok dan lap lagi sekali dengan kain yang bersih. TADAAAAAAA.. kotoran degil tiada lagi